title: M2 Light Tank

text: M2 Light Tank on yhdysvaltalainen kevyt panssarivaunu. Sen eri versioita valmistettiin vuosina 1935–42 yhteensä 703 kappaletta. M2 Light Tank oli käytössä koulutusvaununa ja Guadalcanalin taistelussa.


title: Alex Reid

text: Alex Reid voi tarkoittaa ainakin seuraavia henkilöitä:


title: Chrome Engine

text: Chrome Engine on Techlandin kehittämä pelimoottori videopeleihin.


title: Chrome Engine

text: Ensimmäinen versio on julkaistu vuonna 2003. Uusin versio "Chrome Engine 6" tukee useita alustoja:


title: Chrome Engine

text: Moottoria käyttävät pelit kuten:


title: Kokonpuro

text: Kokonpuro on puro Lappajärvellä.


title: Kokonpuro

text: Se laskee Vanhaltanevalta Lappajärveen Savonkylän Kokolla. Kokonpuron valuma-alueella, jonka pinta-ala on 27 neliökilometriä, on peltomaata 16 % ja sen latvoilla on suomaata. Vanhaneva on reunoiltaan osittain ojitettu, mutta sen keskiosat ovat avosuota ja ojittamatonta aluetta. Valuma-alueen latvat ovat kangasmetsää, jota kutsutaan Pykäläkankaaksi. Peltomaat on Ruohonevan nimen perusteella raivattu suomaasta. Pelloilta on salaojat johdettu puroon, joka saa pelloilta hajakuormitusta. Puron alajuoksun uoma on 1980-luvulla perattu, mutta latvoilla ja yläjuoksulla uoma virtaa vielä luontaisena. Puro virtaa eroosioherkällä alueella ja sille on kaavailtu suojavyöhykkeitä estämään kiintoaineksen valumista puroon.


title: Kokonpuro

text: Puron varressa sijaitsee arvokkaita luontokohteita, joista selvitystyössä on mainittu suistoalueen vahat männyt sekä sen alajuoksun maisemalliset arvot.


title: Kotikari

text: Kotikari on Lappajärven saari Lappajärvellä. Se on Karvalan edustalla.


title: Näsinpuisto

text: Näsinpuisto on Tampereella Finlaysonin kaupunginosassa sijaitseva noin 6,2 hehtaarin laajuinen puisto, jonka on suunnitellut kaupunginpuutarhuri Onni Karsten ruotsalaisen puutarhuri Svante Olssonin konsultoimana.


title: Näsinpuisto

text: Näsinpuiston alue oli alun perin lähes paljasta kalliota, jonne 1900-luvun alussa tuotiin läheisestä Mustalahden satamasta ruopattua täytemaata. Kallion korkeimmalla kohdalla sijaitsee vuonna 1898 rakennettu Näsilinnan palatsi, joka nykyään toimii museona. Puistossa ovat myös Yrjö Liipolan tekemä "HL Kurun" muistomerkki (1940) sekä Birger Federleyn ja Wäinö Aaltosen "Näsikallion suihkukaivo" (1913). Puiston itäosassa Tammerkosken rannalla on Mältinrannan uimapaikka. Näsinpuiston kaakkoisosa rajoittuu Tallipihan ja Finlaysonin kirkon alueeseen. Vuonna 2013 Näsinpuiston entisen leikkikentän paikalle valmistui Kirsi Kunnaksen "Tiitiäisen satupuun" runoihin perustuva teemaleikkipaikka "Tiitiäisen satupuisto". Puistossa on myös laululava, jossa on mahdollisuus järjestää pienimuotoisia tilaisuuksia.


title: Näsinpuisto

text: Vuonna 2016 avattu Tampereen rantatunneli kulkee Näsinpuiston alla, ja suunnitelmissa on myös maanalainen liikenneympyrä, jonka kautta olisi yhteys Näsilinnankadun alla sijaitsevaan parkkihalliin.


title: Näsinpuisto

text: Puiston nimestä on tamperelaisten keskuudessa ollut erimielisyyksiä. Kaupungin kartoissa on käytetty vuodesta 1953 lähtien muotoa "Näsinpuisto", mutta myös "Näsipuistolla" on vankka kannattajakuntansa. Tampereen kadunnimitoimikunta käsitteli asiaa vuonna 2008, mutta ei saanut siihen selvyyttä.


title: Genexus

text: Genexus on yhdysvaltalaisen metalliyhtye Fear Factoryn yhdeksäs studioalbumi. Se julkaistiin 7. elokuuta 2015 levymerkillä Nuclear Blast.


title: Genexus

text: Albumi nousi Yhdysvalloissa Billboard 200 -listan sijalle 37. Suomessa se debytoi Suomen virallisen listan sijalla 25.


title: Genexus

text: Albumi sai pääosin hyvän vastaanoton. Arvosteluja keräävän Metacriticin keskiarvio albumille on 71/100, joka perustuu viiteen ammattilaisarvioon. Soundin Henri Eerola antoi albumille neljä tähteä viidestä, ja sanoi albumin olevan kahteen edeltäjäänsä nähden toimiva kokonaisuus, jolla yhtye näyttää pitkästä aikaa tekevän itsensä näköistä musiikkia. Imperiumin Niko Kaartinen antoi albumille arvosanan 7/10. Hän sanoi musiikin olevan helppoa kuunneltavaa, jossa niin kitaristi Dino Cazaresin riffittely kuin Burton C. Bellinkin laulu toimivat, vaikka albumi ei tarjoakaan varsinaisia hittikappaleita. Kaaoszinen Ville Kangasniemi suhtautui albumiin ristiriitaisesti ja kuvaili sitä tutuksi ja turvalliseksi Fear Factoryksi, niin hyvässä kuin huonossakin. Hän sanoi kappaleiden energian välittyvän levyltä kohtalaisen heikosti, ja epäili sen säväyttävän vain yhtyeen vannoutuneita faneja.


title: Iso-Selkäsaari (Lappajärvi)

text: Iso-Selkäsaari on Lappajärven saari Lappajärvellä. Saarta on pidetty hyvänä kiintopisteenä veneilijöille. Siellä on taukomökki.


title: Fairchildin lentotukikohdan B-52-onnettomuus

text: Yhdysvaltain ilmavoimien B-52H Stratofortress -pommikone putosi maahan ja räjähti Fairchildin lentotukikohdassa 24. kesäkuuta 1994, jolloin kaikki neljä miehistön jäsentä saivat surmansa. Onnettomuus tallentui videolle.


text: Lento oli harjoitus tulevaa ilmailunäytöstä varten. Yksi koneessa kuolleista oli everstiluutnantti Mark McGeehan, joka oli tehnyt valituksen lentäjänä toimineen Arthur Hollandin vastuuttomasta lentotavasta, mutta se ei kuitenkaan johtanut toimenpiteisiin.


text: Silminnäkijähavaintojen mukaan lentäjä yritti mahdollisesti välttää ydinaseiden varastobunkkeriin törmäämisen. Asiantuntijoiden mukaan turvallisuusmekanismit olisivat estäneet ydinräjähdyksen tilanteessa, mutta radioaktiivista materiaalia olisi saattanut levitä ympäristöön ydinpommien laukaisuun käytettävien räjähteiden lauetessa.


title: Saga (kaupunki)

text: Saga () on Japanin kaupunki Kyūshūn saaren pohjoisosassa Sagan prefektuurissa. Se on prefektuurin pääkaupunki. Se sijaitsee Ariakenmeren pohjoisrannalla Kurumen länsi- ja Fukuokan eteläpuolella. Kaupungissa on 234 453 asukasta (vuonna 2017) ja sen pinta-ala on 431,84 neliökilometriä. Saga nimitettiin yhdeksi Japanin erityiskaupungeista vuoden 2014 huhtikuussa.


title: Saga (kaupunki)

text: Sagan linna rakennettiin 1600-luvun alussa, ja kaupunki kehittyi sen ympärille Nagasaki-kaidō-tien varrelle. Japanin kuntalaitoksen perustamisen yhteydessä vuonna 1889 Saga sai kaupunkioikeudet. Sittemmin se on laajentunut huomattavasti kuntaliitosten myötä 1950-luvulla ja vuosina 2005 ja 2007, kun siihen liitettiin useita ympäristön kauppaloita ja kyliä. Nykyään kaupunki on paikallinen talous-, kulttuuri- ja hallintokeskus. Siellä järjestetään vuosittain kuumailmapallokilpailu Saga International Balloon Fiesta, jossa käy noin 800 000 vierailijaa. Kaupunkia palvelevat JR Kyūshūn Nagasaki-päälinja ja Karatsu-linja sekä Sagan lentoasema noin 35 minuutin linja-automatkan päässä kaupungin keskustasta.


title: Sector3 Studios

text: Sector3 Studios on SimBin-yhtiön perustajien uusi yritys.


title: Sector3 Studios

text: Yritys on perustettu vuonna 2014.


title: Oštra Glavica

text: Oštra Glavica on vuori Montenegrossa maan keskiosassa noin 50 kilometriä pohjoiseen Montenegron pääkaupungista Podgoricasta. Sen huippu on noin 1 308 metrin korkeudella merenpinnasta.


title: Oštra Glavica

text: Vuoden keskilämpötila 7 °C. Lämpimimpänä kuukautena heinäkuussa keskilämpötila on 20 °C, kylmimpänä tammikuussa -5 °C.


title: Remission

text: Remission on yhdysvaltalaisen metalliyhtye Mastodonin esikoisalbumi, joka julkaistiin 28. toukokuuta 2002 levymerkillä Relapse Records. Albumista julkaistiin uusintapainos 21. lokakuuta 2003.


title: Remission

text: Kesäkuussa 2009 verkkomedia MetalSucks valitsi albumin 2000-luvun parhaimpien metallialbumeiden listan sijalle 19.


title: Remission

text: Albumi sai hyvän vastaanoton. Allmusicin Brian O’Neill antoi albumille neljä tähteä viidestä, ja sanoi sen huokuvan teknistä ekstaasia. Pitchfork Median Brad Haywood antoi albumille arvosanan 9.0/10. Hän ylisti albumin matemaattisen hallittua, kaoottista raivoa ja eri tyylilajien onnistunutta yhdistelyä. Imperiumin Kari Laakso antoi albumin uusintapainokselle arvosanan 8/10, ja piti kappaleiden ankaran tykityksen sekä tunnelmoinnin toimivan erinomaisina vastavoimina toisilleen, ja totesi kappaleiden melkein sortuvan omaan nokkeluuteensa. Laakso myös rokotti yhden pisteen kokonaisarviosta DVD:n huonon miksauksen vuoksi.


title: Dead Rising (pelisarja)

text: Dead Rising on Capcomin selviytymiskauhupelisarja. Sarjan ensimmäisessä pelissä päähahmo on Frank West ja tapahtumat sijoittuvat Willametten kaupunkiin.


title: Dead Rising (pelisarja)

text: Sarjan uusin osa "Dead Rising 4" on julkaistu Steam-palvelussa 14.3.2017.


title: Dead Rising (pelisarja)

text: Sarjan ensimmäinen osa on kehitetty Japanissa, mutta muita osia on kehittänyt Capcom Vancouver.


title: Solja Kievari

text: Solja Inkeri Kievari (o.s. "Rapola", s. 29. heinäkuuta 1944) on suomalainen radio- ja televisioalan tuottaja, käsikirjoittaja ja dramaturgi.


title: Solja Kievari

text: Kievari on toiminut pitkään MTV:ssä alkaen 1970-luvun MTV-teatterista myöhempiin ohjelmapäällikön tehtäviin. 1990-luvun alussa hän toimi ohjelmapäällikkönä Kolmostelevisiossa. Tuottajana hän toimi muun muassa televisiosarjassa "Sydänten akatemia" (1998). Vielä 2010-luvulla hän on toiminut useiden Vares-elokuvien dramaturgina. Etenkin 1980-luvulla Solja Kievari työskenteli kymmenien Yleisradion kuunnelmien parissa käsikirjoittajana ja dramatisoijana.


title: Solja Kievari

text: Vuonna 1976 julkaistiin Kievarin toimittama teos "Suomalaisen ääniä : suomalaisia kuunnelmia 1970-74". Vuonna 2012 julkaistiin Kievarin toimittama näyttelijäelämäkerta "Ismo Kallio : Kaikkea alaan kuuluvaa".


title: Solja Kievari

text: Solja Kievari on ollut vuodesta 1967 naimisissa sanomalehtikustantaja Seppo Kievarin kanssa. Solja Kievarin isä oli suomen kielen professori Martti Rapola.


title: Tuija tähtien kanssa

text: Tuija tähtien kanssa on suomalainen televisio-ohjelma, jota esitetään MTV3-kanavalla. Ohjelmassa kurkistetaan "Tanssii tähtien kanssa" -ohjelman kulisseihin. Ohjelmaa juontaa Tuija Pehkonen.


title: Tuija tähtien kanssa

text: Keväällä 2017 esitetyissä jaksoissa, joissa kurkistettiin pääsarjan kymmenennen tuotantokauden kulisseihin, ohjelmassa vieraili myös edellisten kausien kilpailijoita.


title: Tuija tähtien kanssa

text: Syksyllä 2018 esitetyissä jaksoissa, joissa kurkistetaan yhdennentoista kauden kulisseihin, katsojat saavat äänestää, ketä kilpailijaa haluavat ohjelmassa seurattavan. Lisäksi suorien lähetyksen aikana Pehkonen juontaa kulisseissa Facebook-liveä.


title: Police Quest (pelisarja)

text: Police Quest on Sierra On-Linen seikkailupelisarja.Alkuperäisestä seikkailupelistä on kehittynyt myös toinen pelisarja SWAT.


title: Police Quest (pelisarja)

text: Uudemmat osat ovat:


title: Richard Hatch

text: Richard Lawrence Hatch (21. toukokuuta 1945 Santa Monica, Kalifornia – 7. helmikuuta 2017 Santa Clarita, Kalifornia) oli yhdysvaltalainen näyttelijä, joka parhaiten tunnettiin 1970-luvun lopun TV-sarjasta "Taisteluplaneetta Galactica", jossa hän esitti kapteeni Apolloa. Hatch esiintyi vierailevana tähtenä 22 jaksossa myös sarjan uudeelleen filmatisoinnissa 2000-luvun puolivälissä, jolloin hänen roolihahmonsa oli nimeltään Tom Zarek.


title: Richard Hatch

text: Hatchin ensimmäinen iso TV-rooli oli etsivä Dan Robbinsin rooli TV-sarjassa "San Franciscon syke", alkuperäiseltä nimeltään "The Streets of San Francisco", vuonna 1976. Tätä ennen hän oli esiintynyt pienissä sivurooleissa mm. TV-sarjoissa "Cannon" ja "Waltonin perhe". "Taisteluplaneetta Galactican" jälkeen seuraava mainittavampi projekti oli 1980-luvun menestyssarja "Dynastia", jossa Hatch esiintyi vierailevana tähtenä viidessä jaksossa.


title: Richard Hatch

text: Hatch myös käsikirjoitti alkuperäisen "Taisteluplaneetta Galactican" jaksoja.


title: GTR 2 – FIA GT Racing Game

text: GTR 2 – FIA GT Racing Game (lyh. GTR2) on SimBinin ajopeli, jossa simuloidaan FIA GT -mestaruussarjan kisoja.


title: GTR 2 – FIA GT Racing Game

text: Käytössä on vuosien 2003 ja 2004 kalustoa.


title: GTR 2 – FIA GT Racing Game

text: Edeltäjästä poiketen pelissä on myös lyhyitä "vapautettavia" mestaruusmoodeja omien kustomoitavien lisäksi.


title: GTR 2 – FIA GT Racing Game

text: Yksi pelin suosioon vaikuttaneista tekijöistä on sen tukemat laajat mahdollisuudet "modattavuuteen".


title: DTM (täsmennyssivu)

text: DTM voi tarkoittaa jotain seuraavista:


title: HMS Peacock (U96)

text: HMS Peacock (viirinumero U96) oli Britannian kuninkaallisen laivaston parannellun Black Swan -luokan sluuppi, joka otettiin palvelukseen elokuussa 1943.


title: HMS Peacock (U96)

text: Alus tilattiin John I. Thornycroft and Companyltä Woolstonista ja sen köli laskettiin 29. marraskuuta 1942 telakkanumerolla 4017. Alus laskettiin vesille 21. joulukuuta 1943 ja se otettiin palvelukseen 10. toukokuuta 1944. Alukselle asennettiin tyypin 276 merivalvontatutka aiemman tyypin 271 tilalle.


title: HMS Peacock (U96)

text: Palvelukseen otettaessa alus liitettiin Kotilaivastoon. Kesäkuussa koeajojen ja varustamisen päätyttyä alus siirrettiin Tobermoryyn, jossa se aloitti kouluttautumisen tuleviin tehtäviin. Heinäkuussa koulutuksen jälkeen alus liittyi Kotilaivastoon Scapa Flow'ssa aloittaen saattuepalveluksen.


title: HMS Peacock (U96)

text: Alus liitettiin elokuussa 8. saattajaryhmään, jossa se täydensi saattueen JW59B sukellusveneentorjuntakykyä matkalla Kuolan niemimaalle. Alus liittyi saattueeseen 15. elokuuta. Alus suojasi paluumatkallaan saattuetta RA59A, josta se erkani 6. syyskuuta Loch Ewessä.


title: HMS Peacock (U96)

text: Alus oli huollettavana marraskuussa Chathamissa, josta palattuaan se siirtyi Liverpooliin sijoitettuun 22. saattajaryhmään suojatakseen Atlantin saattueita.


title: HMS Peacock (U96)

text: Sotatoimien päätyttyä alus jäi Välimerelle. Se valvoi laittomien siirtolaisten pyrkimistä Palestiinaan. Se jatkoi palvelustaan Maltalle sijoitetussa fregattilaivueessa aina vuoteen 1954, jolloin se palasi Portsmouthiin palveluksesta poistettavaksi. Alus oli reservilaivastossa Portsmouthissa, kunnes se sijoitettiin poistolistalle vuoden 1957 puolustusselonteon jälkeen vuonna 1958. Alus myytiin BISCOlle romutettavaksi ja se saapui hinattuna Shipbreaking Industriesin romnuttamolle lähelle Rosythiä 7. toukokuuta.


title: BlazBlue

text: BlazBlue () on Arc System Worksin kehittämä tappelupelisarja.


title: BlazBlue

text: Sarjan pelejä ovat lokalisoineet Aksys Games ja Zen United. Sarjasta on julkaistu anime-versio vuonna 2013 sekä manga-sarjakuvaa ja online-radio ohjelma joka julkaistiin Nico Nico Douga -palvelussa.


title: BlazBlue

text: Sarjan pelejä on julkaistu kolikkopelialustoille sekä pelikonsoleille.


title: Race 07 – The Official WTCC Game

text: Race 07 – The Official WTCC Game (lyh. Race'07) on SimBinin ajopeli, jossa simuloidaan FIA WTCC -mestaruussarjan kisoja.


title: Race 07 – The Official WTCC Game

text: Peliin on julkaistu useita lisäosia, jotka laajentavat kalustoa mm. FIA GT ja STCC luokkiin.Yksi pelin suosioon vaikuttaneista tekijöistä on sen tukemat laajat mahdollisuudet "modattavuuteen".


title: STCC

text: STCC voi tarkoittaa jotain seuraavista:


title: Luettelo lentosimulaattoreista

text: Tämä on luettelo lentosimulaattoreista, jotka ovat julkisesti saatavilla kuluttajille.


title: Yhdysvaltain ilmailuhallinto

text: Yhdysvaltain ilmailuhallinto (, lyh. FAA) on yhdysvaltain kansallinen ilmailuviranomainen.


title: Yhdysvaltain ilmailuhallinto

text: Organisaatio on perustettu 23. elokuuta 1958 ja sen edeltäjä oli Civil Aeronautics Board (CAB).


title: Seppo Kievari

text: Seppo Kalevi Kievari (s. 3. joulukuuta 1943 Hämeenlinna) on suomalainen toimittaja ja yritysjohtaja, joka teki pitkän uran Sanoma-yhtiössä muun muassa Helsingin Sanomien poliittisen toimituksen esimiehenä, toimituspäällikkönä ja päätoimittajana, vuodesta 1994 lehden kustantajana ja vuosituhannen vaihteessa Sanoma Osakeyhtiön toimitusjohtajana. Hän on toiminut myös muun muassa Sanomalehtien Liiton puheenjohtajana. Vuonna 2004 Kievarille myönnettiin viestintäneuvoksen arvonimi.


title: Seppo Kievari

text: Kievari sanoo lehtimiesuransa lähteneen liikkeelle sattumalta, kun hän tapasi Helsingin Rautatientorilla Leo Lähteen, joka tarjosi uutispäivystäjän sijaisuutta Helsingin Sanomista. Kievari kävi Sanomien toimittajakoulun ja teki koko uransa yhtiön palveluksessa.


title: Seppo Kievari

text: Kievari on ollut vuodesta 1967 naimisissa dramaturgi ja televisiotuottaja Solja Kievarin kanssa.


title: Yandere Simulator

text: Yandere Simulator on YandereDevin kehityksessä oleva hiiviskely- ja toimintapeli. Varmaa julkaisuajankohtaa ei vielä ole tiedossa, mutta kehittäjä on arvioinut pelin julkaistavan vuosien 2019–2022 välillä. Pelistä on tällä hetkellä jaossa ilmainen debug-versio, missä pelaajat voivat testata pelin toimintoja ja ilmiantaa löytämiään bugeja.


title: Yandere Simulator

text: Tämän hetkisessä pelissä pelaaja ohjaa japanilaista koulutyttöä nimeltä Ayano Aishi (Yandere-chan). Yandere-chan on ihastunut poikaan nimeltä Taro Yamada (Senpai). Lopullisessa pelissä pelaaja pystyy valitsemaan Senpain ja pelaajan hahmon sukupuolen. Kymmenen kuluvan viikon aikana kymmenen muuta oppilasta ihastuu Senpaihin. Pelaajan tulee estää Senpain ihastuminen kilpailijoihin. Pelaaja voi käyttää useita eri keinoja suoriutuakseen tehtävästä, kuten murhaamalla kilpailija, saamalla Senpai vihaamaan kilpailijaa, hankkia kilpailija erotetuksi koulusta, saada kilpailija ihastumaan johonkin muuhun oppilaaseen tai saada kilpailija tekemään itsemurhan. Pelaajan pitää onnistua tekemään tämä kuitenkin ilman, että jää teoistaan kiinni esimerkiksi poliisille tai Senpaille.


title: Yandere Simulator

text: Pelimaailma sijoittuu japanilaiseen kouluun ja Yandere-chanin kotiin.


title: Yandere Simulator

text: Yandere Simulaattorin kehitys alkoi vuonna 2014 huhtikuussa YandereDevin postauksesta peli-ideastaan 4chan kuvafoorumille. Idean saatua paljon positiivista palautetta päätti YandereDev aloittaa pelin kehityksen. Peli on saanut paljon vaikutteita suunittelussaan muun muassa Hitman- ja Persona -pelisarjasta.


title: Yandere Simulator

text: YandereDev ilmoitti 1. maaliskuuta 2017 solmineensa kumppanuussopimukset tinyBuild Gamesin kanssa. Sopimuksen myötä tinyBuild Games olisi tullut olemaan Yandere Simulaattorin julkaisija, ja tinyBuild Games olisi auttanut pelin kehityksessä, korjaamalla pelin koodia ja suorituskykyä. Kuitenkin 10. kesäkuuta 2018 YandereDev ilmoitti yhteistyön tinyBuild Gamesin kanssa päättyneen vuonna 2017 joulukuussa, erimielisyyksien takia tinyBuild Gamesin ohjelmoijan kanssa, jonka oli tarkoitus auttaa pelin kehittämisessä.


title: Public Image: First Issue

text: Public Image: First Issue on brittiläisen post-punk -yhtye Public Image Ltd:n ensimmäinen studioalbumi, joka julkaistiin vuonna 1978. Albumia on usein pidetty post-punk -genren edelläkävijänä, vaikka ilmestyessään kriitikot lyttäsivät albumin.


title: Public Image: First Issue

text: Kappaleesta ”Public Image” julkaistiin single.


title: Asyylikantajaproteiini

text: Asyylikantajaproteiini on proteiini, jolla on tärkeä rooli muun muassa rasvahappojen ja polyketidien biosynteesissä ja se on osa rasvahapposyntaasientsyymikompleksia. Asyylikantajaproteiinia esiintyy kaikissa eliöissä.


title: Asyylikantajaproteiini

text: Asyylikantajaproteiini on kooltaan suhteellisen pieni ja muodoltaan pallomainen proteiini. Esimerkiksi Escherichia coli-bakteerin asyylikantajaproteiini koostuu 77 aminohaposta. Asyylikantajaproteiini on niin kutsuttu hapan proteiini eli sen isoelektrinen piste on alle pH 7. Toimiakseen asyylikantajaproteiinin tulee olla liittyneenä fosfopanteteiiniin. Tämän ryhmän liittämisestä proteiiniin huolehtii entsyymi nimeltään asyylikantajaproteiinisyntaasi, joka liittää fosfopanteteiinin erääseen asyylikantajaproteiinin seriinihapon hydroksyyliryhmään.


title: Asyylikantajaproteiini

text: Rasvahappojen synteeseissä asyylikantajaproteiini toimii rasvahappojen synteesin alustana. Ensimmäisessä vaiheessa joko asetyylikoentsyymi-A tai malonyylikoentsyymi-A kondensoituu asyylikantajaproteiinin fosfopanteteiiniosan tioliryhmän kanssa muodostaen asetyyliasyylikantajaproteiinin tai malonyyliasyylikantajaproteiinin. Näitä reaktioita katalysoivat entsyymit ovat asetyylitransasylaasi ja malonyylitransasylaasi. Rasvahappojen synteesin aikana rasvahappoketju on liittyneenä asyylikantajaproteiiniin, kunnes saavutetaan palmitiinihappo eli rasvahappomolekyyli, jossa on 16 hiiliatomia. Tämän jälkeen eräs tioesteraaseihin kuuluva entsyymi irrottaa palmitiinihapon asyylikantajaproteiinista.


title: Antti Kosola

text: "Andrew" "Antti" William Kosola (4. maaliskuuta 1896 Yhdysvallat – 1971) oli amerikansuomalainen hanuristi, säveltäjä ja johtaja.


title: Antti Kosola

text: Uransa alkoi vuonna 1926 ja Kosola teki levytykset hanuristina ja pianistina Leo Kaupin kanssa New Yorkissa vuosina 1927-1931. Samana aikana Kosola teki levytykset Ilmari Hautalan, Tatu Pekkarisen, Heikki Tuomisen, Matti Jurvan ja Hiski Salomaan kanssa. Kosolalla olikin omaa orkesteri ja teki sen kanssa kaksi matkoja Suomeen vuonna 1927 ja 1930. Kosola teki kokonaan yli viisikymmentä levytystä.


title: HMS Starling (U66)

text: HMS Starling (viirinumerot U66 ja F66) oli Britannian kuninkaallisen laivaston parannellun Black Swan -luokan sluuppi, joka otettiin palvelukseen huhtikuussa 1943. Alus on eittämättä tunnetuin luokan aluksista niin sukellusveneiden torjunnassa kuuluisaksi tulleesta päälliköstään F. J. Walkerista ja hänen aluksella saavutettamistaan sukellusveneiden upotusluvuista. Lisäksi aluksen tunnettuus perustuu sen toimimiseen toisen maailmansodan jälkeen merenkulunkoulutusaluksena Portsmouthissa.


title: HMS Starling (U66)

text: Alus tilattiin 18. heinäkuuta 1941 Fairfield Shipbuilding and Engineering Companyltä Govanista työnumerolla 11701 ja sen köli laskettiin vielä samana vuonna 21. lokakuuta telakkanumerolla 701. Alus laskettiin vesille 14. lokakuuta 1942 ja se valmistui 1. huhtikuuta 1943. Valmistuessaan aluksen ilmatorjunta-aseistuksena oli neljä kaksiputkista ja kaksi yksiputkista 20 millimetrin tykkiä, jotka korvattiin myöhemmin kahdella kaksiputkisella ja kahdella yksiputkisella 40 millimetrin sekä yhdellä kaksiputkisella ja neljällä yksiputkisella 20 millimetrin tykillä.


title: HMS Starling (U66)

text: Koeajojen ja varustamisen jälkeen alus siirrettiin Tobermoryyn, jossa se kouluttautui tuleviin tehtäviin. Koulutuksen päätyttyä alus siirtyi Liverpooliin, jossa se liittyi 2. saattajaryhmään johtoalukseksi. Alus aloitti ensimmäisen operatiivisen tehtävänsä 29. huhtikuuta suojaten Atlantin saattueita.


title: HMS Starling (U66)

text: Lokakuussa 1945 aluksen varastot tyhjennettiin ja se siirrettiin reserviin. Kaksi kuukautta myöhemmin alus päätettiin palauttaa palvelukseen merenkulun koululaivana Portsmouthiin, jossa sille tehtiin tehtävän vaatimat muutostyöt kuten aseistuksen poisto ja opetustilojen rakentaminen. Maaliskuussa 1946 alus aloitti uudessa tehtävässään ollen siinä aina vuoteen 1956, jolloin se palautettiin reserviin. Alus sijoitettiin 1955 poistolistalle ja se myytiin BISCOlle. Alus hinattiin Lacmotsille Queensboroughiin, jonne se saapui 26. toukokuuta 1958.


title: HMS Starling (U66)

text: Aluksen päällikköinä toisen maailmansodan aikana olivat:


title: Julius Indongo

text: Julius Munyelele Indongo (s. 12. helmikuuta 1983 Windhoek, Namibia) on namibialainen ylemmän kevytsarjan nyrkkeilijä ja entinen IBF, ja WBA liittojen maailmanmestari. Indongo on voittanut myös pienen WBO africa liiton mestaruuden.


title: Julius Indongo

text: Indongo aloitti ammattinyrkkeilyuran vuonna 2009. Uran alkuvuodet Indongo otteli tuntemattomampia nyrkkeilijöitä vastaan. Ensimmäisen namibian ulkopuolella käydyn ottelun Indongo otteli vuonna 2016 kohdaten IBF liiton mestari Eduard Troyanovskyn. Kamppailussa Indongo tyrmäsi Troyaskyn ensimmäisellä iskullaan kamppailun vanhettua 40 sekuntia ensimmäistä erää. WBA liiton mestariksi Indongo kohosi vuonna 2017 voittamalla Ricky Burnsin kaksitoistaeräisessä ottelussa kaikin tuomariäänin. Indongo menetti IBF ja WBA liittojen mestaruudet hävitessään kolmannen erän tyrmäystappiolla Terence Grawfordille 19. elokuuta 2017 käydyssä ottelussa.


title: Julius Indongo

text: luettelo ammattinyrkkeilyotteluista boxrec.comissa


title: Jaana Venkula

text: Jaana Venkula on suomalainen sosiaalipsykologi ja tietokirjailija. Hän on valtiotieteen lisensiaatti ja ollut tutkijana Helsingin yliopistossa vuoteen 2003 asti.


title: Jaana Venkula

text: Venkula suhtautuu kriittisesti sosiaaliseen mediaan, ja sähköpostista hän luopui aikoinaan jättäessään tehtävät Helsingin yliopistossa. Hän on ollut useita vuosia Edistyksen päivien suunnittelijana ja toimi vuodesta 1987 Tiedepolitiikka-lehden päätoimittajana.


title: Marja-Terttu Kivirinta

text: Marja-Terttu Kivirinta on suomalainen taidekriitikko ja filosofian tohtori. Hän toimi Helsingin Sanomissa kulttuuritoimittajana 1981–2008, jolloin hän jäi eläkkeelle, ja freelance-kriitikkona 1976–80 ja vuodesta 2009. Kivirinta on väitellyt vuonna 2014 Helsingin yliopistosta taidehistorian alalta tutkimuksella "Vieraita vaikutteita karsimassa. Helene Schjerfbeck ja Juho Rissanen – Sukupuoli, luokka ja Suomen taiteen rakentuminen 1910–20-luvulla"


title: Skitsofreniaan liittyvät geenialueet

text: Laajassa kansainvälisessä skitsofreniatutkimuksessa on tunnistettu yli sata skitsofreniaan liittyvää geenialuetta. Skitsofreniaa aiheuttavat etenkin geenit, jotka ohjaavat aivojen oppimista ja muistia sekä aivosolujen välistä viestintää. Samat geenit johtavat myös tavallista vahvempaan elimistön puolustusjärjestelmään.


title: Skitsofreniaan liittyvät geenialueet

text: Tietyn dna-pätkän häviämä eli deleetio kromosomista 22 altistaa skitsofrenialle ja älyllisille kehityshäiriöille. Noin 1,5 %:lla suomalaisista on muunnos, ja erityisen yleinen se on Koillismaassa, missä muunnos on 3−5 %:lla väestöstä. Geenimuutosta kantavilla henkilöillä on todettu olevan kaksinkertainen riski sairastua skitsofreniaan ja nelinkertainen riski älyllisen kehityksen häiriöihin ja lievempiin oppimisvaikeuksiin.


title: Skitsofreniaan liittyvät geenialueet

text: Glutamaatin tuotantoa säätelevän GRM3-geenin harvinainen muunnos kaksin- ja kolminkertaistaa riskin sekä skitsofreniaan, kaksisuuntaiseen mielialahäiriöön että alkoholiriippuvuuteen. ERBB4-geenin yleinen vaihtelu taas lisää sekä alttiutta sairastua skitsofreniaan että kasvattaa nikotiiniriippuvuuden riskiä 40 prosentilla. Se koodaa proteiinia, joka toimii keskushermoston välittäjäaineiden reseptorina. Skitsofreniaa aiheuttavilla geeneillä on havaittu vaikutusta myös elimistön tavallista vahvempaan puolustusjärjestelmään.


title: Skitsofreniaan liittyvät geenialueet

text: Häviämä kromosomista 17 kasvattaa riskin sairastua skitsofreniaan tai autismiin 13-kertaiseksi. Tutkijat arvelevat mutaation liittyvän myös kaksisuuntaiseen mielialahäiriöön.


title: Skitsofreniaan liittyvät geenialueet

text: SETD1A-geenin muunnos kasvattaa skitsofreniariskin 35-kertaiseksi. Mutaatio aiheuttaa poikkeuksetta psykiatrisen tai neuropsykiatrisen häiriön, mutta se on harvinainen, ja vain joka tuhannella skitsofreenikolla on muunnos.


title: Skitsofreniaan liittyvät geenialueet

text: DISC-1-geenin muunnos lisää skitsofrenian, vakavan masennuksen ja kaksisuuntaisen mielialahäiriön riskiä. Geenin koodaama proteiini osallistuu keskushermoston kehitykseen sikiökaudelta varhaiseen aikuisuuteen ja on terveilläkin ihmisillä yhteydessä mielihyvän puutteeseen.


title: Skitsofreniaan liittyvät geenialueet

text: C4-geeni nostaa sairastumisriskin 30-kertaiseksi. Geeni säätelee muun muassa hermosolujen risteyskohtien eli synapsien poistumista. Liitoskohtia vähentyy tavallisesti pitkin lapsuutta ja varhaisaikuisuutta, mutta niiden liiallinen poistuminen johtaa mahdollisesti skitsofrenian puhkeamiseen.


title: Mutant Koala Pictures

text: Mutant Koala Pictures on vuonna 2011 perustettu oululainen luova tuotantoyhtiö, joka on erikoistunut kerronnallisiin ja visuaalisesti näyttäviin videotuotantoihin. Mutant Koala Pictures tuottaa elokuvia, web-sarjoja, TV-mainoksia, yritysvideoita, animaatioita ja 3D-mallinnuksia.


title: Mutant Koala Pictures

text: Tuotantoyhtiön ensimmäinen kokopitkä elokuva on Hevi reissu. Komediaelokuvan käsikirjoittajia ovat Jukka Vidgren, Juuso Laatio ja Aleksi Puranen. Elokuvan ohjaajia ovat Jukka Vidgren ja Juuso Laatio. Elokuva on yhteistuotanto Making Movies Oy:n ja Umedian kanssa. Hevi reissu (Heavy Trip Movie) on ensimmäinen suomalainen komediaelokuva, joka sai maailmanensi-iltansa SXSW-festivaaleilla Teksasin Austinissa . Suomen ensi-ilta oli 9.3.2018.


title: Mutant Koala Pictures

text: Yhtiön muita tuotantoja on muun muassa valokuvapohjaiseen Motion Novel -animaatiotekniikkaan perustuva Dr. Professor's Thesis of Evil -elokuva.


title: Mutant Koala Pictures

text: Yhtiön tuotannot ja käsikirjoitukset ovat keränneet useita palkintoja.


title: 2/1 täyspelivaatimus

text: 2/1 täyspelivaatimus ("Kaksi yli yhden täyspelivaatimus") on yksi bridgen tarjousjärjestelmä, joka rakentuu seuraavista vastauksista yhden tason avauksiin:


title: 2/1 täyspelivaatimus

text:
2/1-systeemi ei ole voimassa passanneelta kädeltä, eikä vastustajan välitarjouksen jälkeen. Muut vastaukset ovat kuten SAYC:ssa tai parin sovittavissa.
2/1 TPV-tarjoukset ovat: 1♦–2♣, 1♥–2♣, 1♥–2♦, 1♠
–2♣, 1♠–2♦, 1♠–2♥.


title: 2/1 täyspelivaatimus

text: Seuraavat muutokset voidaan sopia parikohtaisesti:


title: 2/1 täyspelivaatimus

text: Koska kahden tason tarjoukset ovat SAYC:ia vahvempia, vastaus 1NT on vaatimus ja sitä käytetään (muun muassa) heikompien käsien tarjoamiseen alemmissa väreissä. Koska 1NT vastaus on vaatimus (vaatimussangi), voi kolmen kortin tuella aloittaa sangilla. Jotkut parit pelaavat muunnosta, jossa 1NT vastaus 1♥ tai 1♠ päälle on puolivaatimus. Koska avaaja on pakotettu jatkamaan käsillä, joilla hän muuten olisi passannut, hän voi joutua tarjoamaan kolmella tai jopa vain kahdella kortilla.


title: 2/1 täyspelivaatimus

text: 2/1:n käyttö edellyttää yleensä (ainakin) seuraavat sopimukset:


title: Liberland

text: Liberland (virallisesti "Free Republic of Liberland", , ) on Kroatian ja Serbian välissä sijaitseva mikrovaltio. Se sijaitsee Tonavan länsirannalla kansainvälisellä vesialueella, joka on virallisesti ei-kenenkään-maata. Parlamentaristisen Liberlandin presidenttinä on toiminut sen perustamisesta (13. huhtikuuta 2015) lähtien tšekki Vít Jedlička. Liberland on kooltaan noin seitsemän neliökilometriä. Sen perusarvoja ovat yksilönvapauden ja taloudellisen vapauden kunnioittaminen sekä poliittisten päättäjien vallan rajoittaminen mahdollisimman pieneksi.


title: Liberland

text: Liberlandin alue kuului Serbiaan, mutta Jugoslavian sisällissotien jälkeen se siirtyi Kroatialle vuonna 1990. Kroatia ei halunnut Liberlandia itselleen, sillä hyväksymällä sen alueekseen Kroatia olisi samalla tunnustanut uudet, nykyistä pienemmät rajat. Mikään muukaan valtio ei kuitenkaan vaatinut aluetta itselleen, joten se on juridisesti "terra nullius". EU-vastainen tšekkipoliitikko ja liberalismiaktiivi Vít Jedlička huomasi tämän vuonna 2015 ja perusti kahden kaverinsa kanssa mikrovaltion alueelle. Se julistautui itsenäiseksi 13. huhtikuuta 2015 nimellä Liberland. Ennen Liberlandin itsenäistymistä alue tunnettiin nimellä Gornja Sigana. Liberlandin ensimmäiseksi presidentiksi valittiin perustajana toiminut Vít Jedlička. Kroatia on kieltänyt pääsyn Liberlandiin.


title: Liberland

text: Liberland sijaitsee Kroatian ja Serbian välisellä rajalla Tonavan varrella. Kooltaan seitsemän neliökilometrin kokoinen Liberland on pääosin suota ja metsää. Liberland elää luonnontilassa, sillä sinne ei pääse ihmisiä. Maassa on huonokuntoista tiestöä ja yksi hylätty metsästysmökki.


title: Liberland

text: Liberlandin lakijärjestelmä pyrkii presidentti Jedličkan mukaan yhdistelemään parhaita puolia Yhdysvaltojen, Sveitsin, Ranskan ja Ison-Britannian hallinnosta. Liberlandin hallinto pyrkii ohjailemaan kansalaisiaan mahdollisimman vähän. Maan hallitukseen kaavailtiin aluksi 10–20 jäsentä. Liberlandin valtiovarainministerinä toimii Jan Purkabek ja ulkoministerinä Thomas Walls. Liberlandin presidenttinä on toiminut sen perustamisesta lähtien tšekkipoliitikko Vít Jedlička. Liberlandissa on tarkoitus toimia poliisi, mutta ei armeijaa. Siellä saa kantaa asetta vapaasti.


title: Liberland

text: Taloudellinen valvonta Liberlandissa on vähäistä, eikä siellä ole pakollisia veroja. Liberlandin palvelut on tarkoitus rahoittaa yksityisten toimijoiden kautta tai joukkorahoituskampanjoiden avulla. Maa käyttää valuuttanaan virtuaalivaluutta Bitcoinia, jotta se ei tarvitsisi keskuspankkia. Kaikessa Liberlandin valtion julkisessa taloudellisessa toiminnassa on tarkoitus käyttää Bitcoinia.


title: Liberland

text: Liberlandin lipussa on keltaisella pohjalla musta vaakaviiva ja sen päällä Liberlandin vaakuna. Lipun keltainen kuvastaa kapitalismia sekä vapaakauppaa, musta vallankumousta. Liberlandin motto on ”Žít a nechat žít”, joka tarkoittaa ”Elä ja anna toisten elää”. Maan kansallishymni on ”Victory March to Glory Land” ja kansallisjuoma on 14-prosenttinen aleolut.


title: Liberland

text: Liberlandin presidentti Jedlička pyysi Liberlandin julistauduttua itsenäiseksi sen rajanaapureita Serbiaa ja Kroatiaa tunnustamaan Liberlandin itsenäisyyden. Yksikään Yhdistyneisiin kansakuntiin kuuluva valtio ei kuitenkaan ole tunnustanut Liberlandia itsenäiseksi. Toinen tunnustamaton mikrovaltio Enclava on tunnustanut Liberlandin itsenäisyyden. Kroatian rajavartiosto pidättää kaikki Liberlandiin pyrkivät ja sakottaa heitä.


title: Liberland

text: Liberland alkoi heti itsenäiseksi julistautumisensa jälkeen vastaanottaa kansallisuushakemuksia internetsivujensa kautta. Liberlandin kansalaisuuden voi saada kuka tahansa, joka ei kuulu ääriliikkeisiin, ole ääriuskonnollinen tai ole tuomittu vakavista rikoksista. Liberlandin kansalaiseksi pääseminen vaatii taustaehtojen täyttämistä ja 10 000 dollarin lahjoittamista valtion kassaan tai vastaavaan summan edestä työskentelemistä. Liberland on kerännyt joukkorahoituksella varoja kansalaistensa passien painamiseksi. Presidentti Jedličkan mukaan Liberlandin kansalaisiksi voidaan hyväksyä 30 000–40 000 ihmistä, joskaan he eivät voi kaikki asua Liberlandissa. Ensimmäisillä sadalle kansalaiselle myönnettiin kunniakansalaisuus.


title: Liberland

text: Kansalaisuushakemuksia tuli ensimmäisen viikon aikana noin 220 000. Vajaassa kahdessa viikossa kansalaisuushakemuksia tuli lähes 300 000 ja niistä 20 hyväksyttiin. Elokuussa 2015 kansalaisuushakemuksia oli tullut lähes 400 000, mutta niistä vain 45 000 oli vakavasti otettavia. Kansalaisuushakemuksia tuli alkuun erityisesti Yhdysvaltain ja Sveitsin kansalaisilta. Syyskuussa 2015 kansalaisuushakemuksia oli tullut 380 000, joista lähes 10 000 oli tullut Syyrian pakolaisilta. Tuolloin 618 hakemusta oli hyväksytty.


title: Mustapukuisen naisen arvoitus

text: Mustapukuisen naisen arvoitus () on vuonna 1978 ensi-iltansa saanut Claude Chabrolin ohjaama ranskalais-kanadalainen jännitys- ja rikosdraamaelokuva, jonka pääosia näyttelevät Isabelle Huppert, Stéphane Audran ja Jean Carmet.


title: Mustapukuisen naisen arvoitus

text: "Mustapukuisen naisen arvoitus" perustuu tositapahtumiin ja Jean-Marie Fitèren teokseen "Violette Nozière" (1975), jonka pohjalta Odile Barski, Hervé Bromberger ja Frédéric Grendel laativat elokuvan käsikirjoituksen. Elokuva perustuu tosielämän Violette Nozièreen (1915–1966) ja Ranskassa vuonna 1933 tapahtuneeseen murhatapaukseen. Elokuvan tuottajina olivat Denis Héroux ja Eugène Lépicier.


title: Mustapukuisen naisen arvoitus

text: "Mustapukuisen naisen arvoitus" sai ensi-iltansa vuoden 1978 Cannesin elokuvajuhlilla, missä Claude Chabrol oli ehdokkaana pääkilpailussa parhaan elokuvan Kultaisen palmun saajaksi. Isabelle Huppert palkittiin roolisuorituksestaan Cannesin elokuvajuhlien parhaan naisnäyttelijän palkinnolla. Elokuva voitti yhden César-palkinnon neljästä ehdokkuudestaan; Audran palkittiin roolisuorituksestaan parhaan naissivuosan Césarilla.


title: Mustapukuisen naisen arvoitus

text: Elokuva sijoittuu 1930-luvun alun Pariisiin, sotien väliseen Ranskaan, joka kamppailee sosiaalisen ja poliittisen muutoksen kanssa. 19-vuotias Violette Nozière on jännitystä etsivä tyttö, joka kapinoi klaustrofobisten työväenluokkaisten vanhempiensa, Germainen ja Baptisten, rajoitteita vastaan traagisin seurauksin. Violette työskentelee salaa prostituoituna, kunnes hän rakastuu tuhlaavaiseen nuoreen mieheen, jota hän alkaa tukea taloudellisesti rahoilla, jotka hän on varastanut vanhemmiltaan ja tienannut prostituutiosta. Hän alkaa suunnitella vanhempiensa murhaa, sillä heidän kuolemiensa myötä hän perisi isänsä omaisuuden.


title: Mustapukuisen naisen arvoitus

text: Samaan aikaan lääkäri kertoo vanhemmille Violettella olevan syfilis. Violette onnistuu lähestulkoon vakuuttamaan vanhempansa, että hän on jotenkin perinyt kyseisen sukupuolitaudin heiltä. Tällä tekosyyllä hän huijaa heidät ottamaan ”lääkettä”, joka on itse asiassa myrkkyä. Myrkky tappaa hänen isänsä, mutta hänen äitinsä selviää hengissä. Violette pidätetään ja saa syytteen murhasta. Hän puolustaa itseään väittämällä, että hänen isänsä käytti häntä seksuaalisesti hyväkseen. Kun henkiin jäänyt äiti todistaa tytärtään vastaan, Violette todetaan syylliseksi murhaan ja tuomitaan kuolemaan.


title: Mustapukuisen naisen arvoitus

text:
Elokuvan lopussa kerrotaan, että hänen kuolemanrangaistuksensa kumottiin ja muuttui lievennetyksi elinkautiseksi – hän lopulta vapautui vankilasta, avioitui ja sai monta lasta.
Violette Nozièren lapset eivät aluksi halunneet elokuvaa heidän äitinsä tarinasta, sillä he pelkäsivät sen tahraavan hänen muistoaan. Lapsien lupa elokuvaan oli välttämätön, joten Claude Chabrol selitti heille elokuvan olevan myötätuntoinen Nozièrea kohtaan. Kun elokuva valmistui, Chabrol näytti elokuvan heille, jotka pitivät siitä hyvin paljon.


title: Mustapukuisen naisen arvoitus

text: "Mustapukuisen naisen arvoitus" -elokuvan kuvaukset alkoivat 14. marraskuuta 1977 ja päättyivät 31. joulukuuta 1977. Elokuva kuvattiin Pariisissa Ranskassa 1 360 000 dollarin budjetilla. Elokuvan tuotantoyhtiöinä olivat ranskalaiset Filmel ja France 3 Cinéma sekä kanadalainen Cinévidéo.


title: Mustapukuisen naisen arvoitus

text: "Mustapukuisen naisen arvoitus" sai ensi-iltansa Cannesin elokuvajuhlilla Ranskassa 20. toukokuuta 1978. Elokuva sai teatteriensi-iltansa Ranskassa 24. toukokuuta 1978, Kanadassa 9. kesäkuuta 1978 ja Suomessa 4. elokuuta 1978. Elokuvan teatterilevittäjinä olivat Ranskassa Gaumont, Kanadassa Cinépix Film Properties (CFP) ja Suomessa Magna-Filmi Oy Ab. Elokuva keräsi Ranskassa teatterikierroksensa aikana 1 074 507 katsojaa ja oli Suomessa 87. katsotuin elokuva 26 059 hengen katsojamäärällään vuonna 1978.


title: Mustapukuisen naisen arvoitus

text: Rotten Tomatoes -sivuston mukaan 83% kriitikoista on antanut elokuvalle positiivisen arvosanan 6,9/10 keskiarvolla. Keräys perustuu kuuteen arviointiin. 215 käyttäjästä 68% on antanut elokuvalle positiivisen arvosanan 3,5/5 keskiarvolla. Internet Movie Databasen 1 546 käyttäjää on antanut elokuvalle keskiarvon 7,4/10.


title: Mustapukuisen naisen arvoitus

text: "Mustapukuisen naisen arvoitus" julkaistiin Ranskassa DVD:lle 1. syyskuuta 2001.


title: What She Came For

text: What She Came For on skotlantilaisen indie rock-yhtye Franz Ferdinandin kappale, joka julkaistiin neljäntenä singlenä yhtyeen kolmannelta albumilta "" 31. elokuuta 2009. Siitä tehtiin ”Feel the Pressure” -niminen remix albumille "Blood".


title: Fritz Vögtle

text: Fritz Vögtle (8. maaliskuuta 1939 Ehingen, Svaabia – 3. tammikuuta 2017) oli saksalainen kemisti ja professori. Hän toimi 1975–2006 orgaanisen kemian professorina Bonnin yliopistossa. Sen ohella hän johti yliopiston orgaanisen kemian ja biokemian tutkimukseen erikoistunutta Kekulé-instituuttia. Professori Vögtle oli eräs supramolekulaarisen kemian keskeisiä uranuurtajia.


title: Fritz Vögtle

text: Fritz Vögtle syntyi Ehengenissä, lähellä Ulmin kaupunkia, Svaabian alueella. Hän kiinnostui tieteestä jo lapsena. Myöhemmällä iällä hän oli monipuolisesti kiinnostunut tieteellisistä ja teknisistä kysymyksistä sekä valokuvauksesta. Hän oli myös lahjakas taidemaalari, ja hän maalasi sekä esittävää taidetta että abstrakteja teoksia. Vögtle oli naimisissa Ute Vögtle-Junkertin kanssa.


title: Fritz Vögtle

text: Vögtle opiskeli vuodesta 1958 kemiaa Freiburgin yliopistossa, mutta siirtyi vuonna 1960 Heidelbergin yliopistoon, jossa suoritti maisterin opintoja vastaavan tutkinnon () 1963. Hän väitteli 1965 Heidelbergin yliopistossa tohtoriksi väitöskirjansa aiheena niin kutsutut Schiffin emäkset. Schiffin emäkset ovat saaneet nimensä kemisti Hugo Schiffiltä. Vögtlen väitöskirjan ohjasi professori Heinz A. Staab.


title: Fritz Vögtle

text: Valmistumisen jälkeen Vögtle jatkoi post doc-tutkijana Heidelbergissa. Ensimmäisinä vuosinaan hän tutki syklisten yhdisteiden sisällä vaikuttavia steerisiä vaikutuksia (synteesin avulla muodostettuja faaneja) käyttäen apuna NMR-spektroskopiaa. Hän julkaisi tutkimuksistaan opinnäytteen vuonna 1969. Kyseinen työ oli hänen opinnäytteensä ylemmän korkeakoulututkinnon suoritukseksi. (Saksalaisissa yliopistoissa suoritetaan tohtorin tutkinnon jälkeen erillinen ylempi korkeakoulututkinto (), jonka aikana tutkija tekee erikoistutkimuksen ja laatii siitä opinnäytteen. Habilitation-vaiheen jälkeen tutkija saavuttaa pätevyyden toimia apulaisprofessorina (ja sitten pätevöityä professoriksi).)


title: Fritz Vögtle

text: 31-vuotiaana Vögtle nimitettiin vuonna 1970 kemian apulaisprofessoriksi Würzburgin yliopistoon, jossa hän jatkoi tutkimustyötään. Vuonna 1975 hänet kutsuttiin Bonnin yliopistoon orgaanisen kemian professoriksi ja hänet nimitettiin samalla yliopiston orgaanisen kemian ja biokemian tutkimukseen erikoistuneen Kekulé-instituutin johtajaksi. Hän jäi virastaan eläkkeelle vuonna 2006.


title: Fritz Vögtle

text: Professori Vögtle on kotimaansa opetus- ja tutkimustoiminnan lisäksi tehnyt myös kansainvälistä tiedetyötä. Hän työskenteli useita kertoja vierailevana professorina Espanjassa, Japanissa ja Yhdysvalloissa. Hänen keskeisiä tieteellisiä yhteistyökumppaneitaan ovat olleet Vincenzo Balzani (Bolognassa), Alex von Zelewsky (Fribourgissa), Luisa de Cola (ensin Bolognassa, sittemmin työskenteli Amsterdamissa) sekä professori Frank Gerrit-Klärner, joiden kanssa hän laati useita tieteellisiä artikkeleita. Vögtle keksi näiden tutkijoiden muodostamalle ryhmälle nimen "SUPRAPHONE" (lyhenne sanoista Supramolecular Photonics Network in Europe, ). Vögtle on työskennellyt myös suomalaisten kemistien kanssa. Hän on tehnyt laatinut yhteisiä tutkimusartikkeleita ja tehnyt tutkimusyhteistyötä mm. professori Kari Rissasen kanssa.


title: Fritz Vögtle

text: Uransa aikana Vögtle ohjasi 270 väitöskirjaa. Hänellä oli hallussaan 24 tieteellistä patenttia.


title: Fritz Vögtle

text: Kemistinä Vögtle tunnetaan orgaanisen kemian, mutta varsinkin merkittävänä supramolekulaarisen kemian tutkijana. Hän oli aikanaan olennaisesti mukana kehittämässä supramolekulaarisen kemian tutkimusta, kun ala oli vielä uusi ja kehittymässä. Vögtle teki tieteellisiä läpimurtoja mm. dendrimeerien, katenaanien, rotaksaanien ja molekyylisolmujen synteesin tutkimuksen alalla, ja nämä tulokset huomioitiin niin kansallisesti kuin kansainvälisellä tasolla.


title: Fritz Vögtle

text: Vaikuttaessaan vuodesta 1975 Bonnin yliopistossa Vögtle keskittyi tutkimustyössään supramolekulaarisen kemian tutkimukseen. Hän julkaisi vuonna 1978 "Synthesis"-lehdessä (artikkelissa nimeltä "‘Cascade’- and ‘Nonskid-Chain-like’ Syntheses of Molecular Cavity Topologies") merkittäviä tutkimustuloksia kemiallisen synteesin avulla kehittämistään puumaisesti haarautuvista makromolekyylirakenteista. Vögtlen löydökset olivat merkittävä keksintö supramolekulaarisen kemian alalla.


title: Fritz Vögtle

text: Professori Vögtle työryhmineen kehitti synteesin avulla monia uusia yhdisteitä: esimerkiksi niin sanottuja kapselimolekyylejä, kruunueettereitä ja erilaisia monihaaraisia molekyylejä. Löytämiään uusia molekyylejä hän käytti hyödyksi tutkiessaan ei-kovalenttisia vuorovaikutuksia, jotka liittyvät niin kutsutun vieras-isäntä-kemian alaan. Hän työskenteli pitkään erilaisten dendrimeerien parissa. Lisäksi hän tutki yhdisteitä, joilla on matala molekyylimassa, ja niiden ominaisuuksia.


title: Fritz Vögtle

text: Eräs keskeinen osa Vögtlen tutkimusta oli heikkojen, ei-kovalenttisten yhdisteiden tutkimus, jossa hän sovelsi vetysidoksia ja areeni-areeni -vuorovaikutuksia mallineina synteesissä, jonka avulla hän kehitti useita uusia molekyylejä (mm. katenaaneja, rotaxaaneja, molekulaarisia solmuja ja rinkulanmuotoisia molekyylejä () eli niin kutsuttuja pretzelaaneja). Reaktioissa, joiden avulla näitä uusia molekyylejä syntyy, heikot, ei-kovalenttiset vuorovaikutukset saavat molekyylirakenteet suuntautumaan tietyllä tavalla mahdollistaen uusien rakenteiden ja sidosten syntymisen. Professori Vögtle oli kiinnostunut näiden syntyvien uusien rakenteiden ominaisuuksista ja toiminnasta. Tutkimuksen avulla kehitettyjä molekyylejä on voitu hyödyntää mm. molekylaarisina sensoreina ja kytkiminä tai valoa keräävinä systeemeinä.


title: Fritz Vögtle

text: Vögtlen laaja tieteellinen julkaisutuotanto käsittää noin 750 tieteellistä tutkimusartikkelia. Sen lisäksi hän kirjoitti tieteellisiä monografioita ja oppikirjallisuutta. Hänen viimeisin tieteellinen monografiansa "Dendrimer Chemistry: Concepts, Syntheses, Properties, Applications" (), jonka hän kirjoitti Gabriele Richardtin ja Nicole Wernerin kanssa, ilmestyi vuonna 2009.


title: Fritz Vögtle

text:
Tutkimustyön ohella professori Vögtle julkaisi useita teoksia ja oppimateriaalia kemian alalla. Yhdessä Hans Rudolf Christenin kanssa hän kirjoitti orgaanisen kemian saksankieliset perusteokset "Grundlagen der Organischen Chemie" () ja kolmiosaisen "Organische Chemie. Von den Grundlagen zur Forschung" ().
Näiden lisäksi hän on kirjoittanut muun muassa monografian "Supramolecular Chemistry" (), josta Saksan kemianteollisuuden säätiö (, FCI) myönsi hänelle oman kirjallisuuspalkintonsa vuonna 1990. Jo aiemmin (1973) säätiö oli palkinnut Vögtlen ansioista opetuksen ja tieteen alalla "Dozentenpreis"-tunnustuspalkinnolla.


title: Fritz Vögtle

text: Vögtlelle on tieteellisistä ansioista myönnetty vuonna 1993 Israelin tiedeministeriön jakama "Lise Meitner–Alexander von Humboldt" -palkinto sekä vuonna 1999 kansainvälinen "Izatt–Christensen Award for Macrocyclic Chemistry" -tunnustuspalkinto. Jyväskylän yliopisto promovoi Vögtlen kunniatohtoriksi vuonna 2000. Tieteellisistä ansioista Saksan kemistien yhdistys (, (GDCh)) myönsi vuonna 2003 Vögtlelle Adolf von Baeyer-mitalin.


title: La Fortaleza

text: La Fortaleza on Puerto Ricon kuvernöörin virka-asunto San Juanin kaupungissa. Se rakennettiin 1500-luvulla linnoitukseksi, mutta siitä tuli jo 1600-luvulla kuvernöörin virka-asunto. Nykyisen palatsimaisen ulkoasunsa La Fortaleza sai 1800-luvulla tehdyissä muutostöissä.


title: La Fortaleza

text: Espanjan Puerto Ricon -kauden varhaisvaiheissa saarella ei ollut linnoituksia, mutta vuonna 1529 Espanja määräsi pysyvän linnoituksen rakentamisesta San Juaniin. Rakennustyöt päästiin aloittamaan vasta 1537 paikallisia vastaan käytyjen taistelujen takia.


title: La Fortaleza

text: La Fortaleza valmistui vuonna 1540, ja alkuperäiseen rakennelmaan kuului ympäränmuotoinen torni, jota suojasi neljä kivimuuria. Muurit olivat yli kaksi metriä paksut, ja niiden sisäpuolelle mahtui asumaan noin 200 ihmistä. Pian tämän jälkeen rakennettiin toinen linnoitus Castillo San Felipe del Morro stragisesti tärkeämpään paikkaan lahden suulle. La Fortalezen merkitys puolustuksessa oli siksi toissijainen ja toimi täsät eteenpäin armeijan päälliköiden ja myöhemmin kuvernöörin virka-asuntona.


title: La Fortaleza

text: George Cliffordin johtamat englantilaisjoukot valtasivat La Fortalezan 1598. He joutuivat jättämään samana vuonna San Juanin paikallisten asukkaiden vastarinnan takia.


title: La Fortaleza

text: Hollantilainen kapteeni ja kaappari Boudewijn Hendricksz valtasi 1625 San Juanin 1 500 miehen turvin. Espanjan kuvernööri Juan de Haro y Sanvítores perääntyi joukkoineen San Felipe del Morron linnoitukseen. Hendricksz ei pystynyt valtaamaan sitä ja joutui pakenemaan espanjalaisten saatua vahvistuksia. Hollantilaiset polttivat San Juania ennen pakenemistaan ja vaurioittivat myös La Fortalezaa. Jälleenrakennus aloitettiin 1640.


title: La Fortaleza

text: La Fortalezaa uudistettiin useita kertoja 1800-luvulla, ja vuonna 1822 siitä tehtiin virallisesti Puerto Ricon kuvernöörin virka-asunto. Siinä tehtävässä se oli epävirallisesti ollut jo 1600-luvulta saakka. Kuvernööri Rafael Arístegui y Vélez muutti siitä 1846 palatsimaisen. Arístegui y Vélez muutostöiden jälkeen linnoitus sai nykyisen ulkoasunsa.


title: C More Sport 1

text: C More Sport 1 (aiemmilta nimiltään "MTV3 MAX Sport 1", "MTV Sport 1" ja "C More Urheilu") on MTV Oy:n maksullinen, urheiluohjelmia lähettävä kanava. Se aloitti lähetyksensä vuonna 2012. Kanavan pääohjelmistoa ovat muun muassa jääkiekon maailmanmestaruuskilpailut, jääkiekon mestarien liiga, yleisurheilun Timanttiliiga ja tennis. Kevään jääkiekon MM-kisojen aikaan C More Sport 1 muuttuu ympärivuorokautiseksi jääkiekkokanavaksi.


title: C More Sport 2

text: C More Sport 2 (aiemmilta nimiltään "MTV3 MAX Sport 2" ja "MTV Sport 2") on MTV Oy:n maksullinen, urheilua lähettävä kanava. Se aloitti lähetyksensä vuonna 2012. Kanavalla näytetään muun muassa jääkiekkoa, tennistä ja golfia. C More Sport 1 ja Sport 2 -kanavilla on omat teräväpiirtokanavansa, jotka otettiin käyttöön vuonna 2014. Kanavat näkyvät myös netissä.


title: Toyota bB

text: Toyota bB on Toyotan vuodesta 2000 valmistama Mini MPV (mini multi-purpose vehicle), joka on suunnattu pääasiassa Japanin markkinoille


title: Charles Uksila

text: Charles Uksila jr (12. lokakuuta 1887 Calumet, Michigan, Yhdysvallat – 4. maaliskuuta 1964 Santa Clara, Kalifornia, Yhdysvallat) oli amerikansuomalainen jääkiekkoilija.


title: Charles Uksila

text: Charles Uksila syntyi lokakuussa 1887 Calumetin kaupungissa, Pohjois-Michiganissa. Hänen vanhempansa olivat Charles (Karl) Uksila ja Annie (Anna) o.s. Niemelä. Karl Uksilan tiedetään muuttaneen Calumetiin Suomesta 1882 ja äiti Annan kaksi vuotta aiemmin. Anna Niemelä oli tiettävästi kotoisin Oulun seudulta. Charles oli perheen kolmas lapsi..


title: Charles Uksila

text: Charles Uksila pelasi PCHA:n Portland Rosebuds ja Vancouver Millionares seuroissa. Uksila oli mukana Rosebudsin joukkueessa vuoden 1916 Stanley Cup-finaalissa Montreal Canadiensia vastaan. Uksila oli myös ensimmäinen yhdysvaltalaissyntyinen ja ensimmäinen suomalaistaustainen pelaaja, joka pelasi Stanley Cup-finaalissa. Ennen liittymistään Rosebudsin joukkueeseen, Uksila pelasi Portlandissa "Multnomah Amateur Athletic Club"in joukkueessa. Ennen muuttoaan Portlandiin, Uksila ehti voittamaan Calumet Mohawksin riveissä IHLn mestaruudet 1910 ja 1911. IHL oli tuolloin jo ohittanut parhaat päivänsä ja suuret rahat sekä parhaat pelaajat olivat jo siirtyneet pelaamaan Kanadan sarjoihin, eritoten PCHA:an ja NHA:an. Toisen mestaruutensa jälkeen Uksila suuntasi ensin Detroitiin, ei niinkään työskentelemään autotehtaassa, kuten monet muut, vaan pelaamaan jääkiekkoa. Seurasta ei ole säilynyt tietoa. Joka tapauksessa Detroitin vaihe jäi lyhyeksi sillä viimeistään 1914 Uksila suuntasi Tyynenmeren rannikolle, ensin Portlandiin ja edelleen Seattleen ja Vancouveriin. 1911 oli rannikolle perustettu kovatasoinen PCHA-ammattilaissarja, jossa pelasi sellaisia kuuluisuuksia kuten Cyclone Taylor ja Lester Patrick. Vuodesta 1915 alkaen läntisen PCHA:n ja itäisen NHA:n mestarijoukkueet pelasivat Stanley Cupin voitosta. Vuoden 1916 finaalisarjassa Montrealin maalissa pelasi legendaarinen Georges Vezina. Rosebuds voitti sarjan ensimmäisen ottelu ja Canadiens toisen ja kolmannen. Kolmas ottelu muistetaan erityisesti katsomoon asti levinneestä joukkotappelusta, jonka rauhoittamiseen tarvittiin poliisin apua. Neljännessä pelissä, jonka voitti jälleen Rosebuds, Uksila merkkautti itselleen yhden maalin. Sarja venyi viidenteen otteluun ja lopulta mestaruuden vei Montreal Canadiens. Poikkeuksellisesti myös Rosebuds sai PCHA:n mestarina nimensä pokaaliin. Kymmenen vuotta mestaruuden jälkeen Portland Rosebudsista tuli Chicago Blackhawks


title: Charles Uksila

text:
Yhdysvaltain liittyessä 1.maailmansotaan Uksila ja hänen veljensä Robert värväytyivät laivastoon. Todennäköisesti ainakaan Charles ei sotatoimiin osallistunut, sillä sotavuosina hänen tiedetään edelleen pelanneen Vancouverissa. 1920-luvun alussa Charles Uksila matkusti sisarensa Lenan kanssa joksikin aikaa Australiaan, jossa hän toimi sekä jääkiekkovalmentajana että taitoluistelijana. 1925 avattiin Los Angelesissa "Palais de Glace" -jääpalatsi ja Uksila esiintyi loppuunmyydyssä gaalaillassa, jonka kerrotaan vetäneen paikalle likimain kaikki paikalliset merkkihenkilöt. Siihen aikaan Kaliforniassa taitoluistelu oli jotain niin eksoottista, että se herätti huomiota jopa Hollywoodin elokuvapiireissä. Charles Uksila sai sen kautta töitä elokuvastudioilta ja toimi elokuvien luisteluneuvonantajana ja myös hankki luistelijoita ja jääkiekkoilijoita elokuvien avustajiksi ja sijaisnäyttelijöiksi. Uksila ja vaimonsa esiintyivät myös luistelunäytöksissä Chicagon maailmannäyttelyssä vuosina 1933 ja 1934.
Luistelunäytöksiin tuli entistä enemmän hohtoa, kun norjalainen Sonja Henie muutti kilpailu-uransa jälkeen Yhdysvaltoihin. Uksila oli mukana Henien kanssa kiertämässä eripuolilla Yhdysvaltoja. 1940 perustettiin kiertävä Ice Capades -jääshow, jonka tuottajana ja koreografina Uksila toimi kymmenen vuotta. Myös veli Robert esiintyi luistelijana mm. New Yorkin Broadwaylla.


title: Charles Uksila

text: 1930-luvun loppupuolella Uksila oli jo muuttanut asumaan San Franciscon metropolialueelle Oaklandiin. Sinne hän myös jäi ja hän kuoli 76 vuoden iässä vuonna 1964. Hänet on haudattu Yhdysvaltain armeijan Golden Gate -hautausmaalle. Hautakivessä kerrotaan Uksilan kuuluneen laivaston reserviin 1.maailmansodassa.


title: Ashur-Dan I

text: Ahur-Dan I, Aš-šur-dān, oli 83. Assyrian kuningas. Hän hallitsi 46(muunnelma 36) vuotta. Nykyisen tulkinnan mukaan hän hallitsi vuosina 1179-1133 eaa. (muunnelma 1169-1133 eaa.), ja hän oli Ninurta-apal-Ekurin poika.


title: Kawaguchi

text: Kawaguchi () on Japanin kaupunki Honshūn saaren keskiosassa Kantōn alueella Saitaman prefektuurissa. Se sijaitsee Suur-Tokion alueella aivan Tokion metropolin pohjois- ja prefektuurin pääkaupungin Saitaman eteläpuolella. Kaupungissa on 595 495 asukasta (vuonna 2017) ja sen pinta-ala on 61,95 neliökilometriä. Kawaguchi on nimitetty yhdeksi Japanin erityiskaupungeista.


title: Kawaguchi

text: Kaupungin etelärajalla virtaava Arakawa erottaa sen Tokiosta. Edo-kaudella Kawaguchi oli pikkupaikkakunta, joka kehittyi muun muassa metallinvalun ja puidenviljelyn keskuksena. Kawaguchin kaupunki perustettiin vuonna 1933 Kawaguchin kauppalan ja kolmen kylän yhdistyessä. Myöhemmin se on kasvanut voimakkaasti Tokion asuinlähiönä. Kaupunkia palvelevat JR Higashi-Nihonin Keihin-Tōhoku-linja ja kolmannen sektorin Saitaman pikarautatielinja, jotka liittävät sen Tokioon; JR Higashi-Nihonin itä–länsisuuntainen Musashino-linja kulkee vuorostaan kaupungin pohjoisosissa.


title: Risto Oja-Lipastin yhtye

text: Risto Oja-Lipastin yhtye, nyk. Oja-Lipasti Band, on 1960-luvulta alkaen


title: Risto Oja-Lipastin yhtye

text: Risto Oja-Lipastin ohella yhtyeessä on vuosikymmenien varrella soittanut myös hänen veljiään, kuten Rauli ja Reijo. Yhtyeen laulusolistina esiintyy usein Raulin vaimo Reetta Oja-Lipasti, ja muina solisteina ovat viime vuosina vierailleet muiden muassa Anniina Mattila, Kaija Lustila, Marko Maunuksela ja Juha Hautaluoma.


title: Risto Oja-Lipastin yhtye

text: Vuonna 1978 yhtye laulusolisteinaan Alpo Juvonen ja Jussi-Pekka ”Justus” Koskiranta teki Finnlevylle LP-levyn "Pohjanmaan poikia", joka sisältää muun muassa Toivo Kärjen ja Rauno Lehtisen sekä albumin tuottajan Lasse Lintalan sävellyksiä. Reetta Oja-Lipasti levytti MTV-Musiikille vuonna 1994 albumin "Nautin elämästä".


title: Lifesblood

text: Lifesblood on yhdysvaltalaisen metalliyhtye Mastodonin EP-levy sekä ensimmäinen virallinen albumi. Se julkaistiin 18. syyskuuta 2001 levymerkillä Relapse Records.


title: Lifesblood

text: Albumista julkaistiin kahden 7” vinyylin painos 31. elokuuta 2004.


title: Loulou – rakastettuni

text: Loulou – rakastettuni (televisioesityksessä käytetty nimeä Lulu; ) on vuonna 1980 ensi-iltansa saanut Maurice Pialatin ohjaama ranskalainen eroottisesti latautunut romanttinen draamaelokuva, jonka pääosia näyttelevät Isabelle Huppert ja Gérard Depardieu. Elokuva kertoo sosiaalipummin ja pikkuporvarillisen naisen tuhoisasta suhteesta. Elokuvan käsikirjoittivat Maurice Pialat ja Arlette Langmann sekä tuottivat Yves Gasser ja Klaus Hellwig.


title: Loulou – rakastettuni

text: "Loulou – rakastettuni" sai ensi-iltansa vuoden 1980 Cannesin elokuvajuhlilla, missä Maurice Pialat oli ehdokkaana pääkilpailussa parhaan elokuvan Kultaisen palmun saajaksi. Elokuva oli ehdolla myös muun muassa kolmen Césarin saajaksi.


title: Loulou – rakastettuni

text: Miehensä väkivaltaisesti ulos heittämä Nelly tapaa eräänä iltana Louloun, nuoren ajelehtijan ja taparikollisen, ja päättää muuttaa yhteen hänen kanssaan. Pian Nelly odottaa jo lasta, mutta Loulou kieltäytyy muuttamasta tapojaan ja viettää edelleen aikansa kavereidensa seurassa pikkurikoksia puuhaillen. Nelly ei kestä tilannetta eikä halua siihen enää lasta.


title: Loulou – rakastettuni

text: "Loulou – rakastettuni" kuvattiin Pariisissa ja La Queue-en-Brien kunnassa Seine-et-Marnessa Ranskassa. Elokuvan tuotantoyhtiöinä olivat Gaumont ja Action Films.


title: Loulou – rakastettuni

text: "Loulou – rakastettuni" sai ensi-iltansa Cannesin elokuvajuhlilla Ranskassa toukokuussa 1980. Elokuva sai teatteriensi-iltansa Ranskassa 3. syyskuuta 1980 ja Suomessa 27. maaliskuuta 1981. Elokuvan teatterilevittäjinä olivat Ranskassa Gaumont ja Suomessa Cine-Studio Oy. Elokuva keräsi Ranskassa teatterikierroksensa aikana 943 547 katsojaa ja oli Suomessa 116. katsotuin elokuva 11 514 hengen katsojamäärällään vuonna 1981. Elokuva esitettiin myös muun muassa vuoden 1980 Toronton elokuvajuhlilla Kanadassa.


title: Loulou – rakastettuni

text: Rotten Tomatoes -sivuston mukaan 100% kriitikoista on antanut elokuvalle positiivisen arvosanan 7,4/10 keskiarvolla. Keräys perustuu viiteen arviointiin. 773 käyttäjästä 72% on antanut elokuvalle positiivisen arvosanan 3,6/5 keskiarvolla. Internet Movie Databasen 2 035 käyttäjää on antanut elokuvalle keskiarvon 6,8/10.


title: Loulou – rakastettuni

text: "Loulou – rakastettuni" julkaistiin Yhdysvalloissa DVD:lle 24. huhtikuuta 2001. Ranskassa elokuva julkaistiin DVD:lle 9. joulukuuta 2010 ja blu-raylle 9. tammikuuta 2013, jolloin ilmestyi myös uusi DVD-julkaisu.


title: Call of the Mastodon

text: Call of the Mastodon on yhdysvaltalaisen metalliyhtye Mastodonin kokoelma-albumi, joka julkaistiin 7. helmikuuta 2006. Albumi on yhtyeen viimeinen Relapse Recordsin julkaisema albumi ennen yhtyeen kiinnittämistä Warner Musicille.


title: Call of the Mastodon

text: Albumin vinyylipainos julkaistiin vuonna 2014.


title: Call of the Mastodon

text: Albumi sai hyvän vastaanoton. Pitchfork Median Brandon Stosuy piti albumia verrattain vahvana esityksenä onnistuneesta ja toimivasta varhaisesta tuotannosta. Niin ikään Imperiumin Niko Kaartinen piti albumia hyvin kasattuna kokonaisuutena sekä läpileikkauksena yhtyeen kehityksestä varhaisen tuotannon raakuudesta progressiivisempaan ilmaisuun.


title: Mastodon (albumi)

text: Mastodon on yhdysvaltalaisen saman nimisen metalliyhtyeen musiikkiboksi, joka julkaistiin 18. marraskuuta 2008. Se sisältää yhtyeen koko siihen saakka julkaistun tuotannon, ennenjulkaisemattomia livekappaleita sekä oheistarvikkeita.


title: Thaicom 6

text: Thaicom 6 on thaimaalaisen Thaicomin operoima geostationaarinen tietoliikennesatelliitti, joka laukaistiin SpaceX:n Falcon 9 v1.1 -raketilla 6. tammikuuta 2014.


title: Thaicom 6

text: Thaicom 8 on Orbital ATK:n valmistama satelliitti, joka rakentuu yhtiön GEOStar-2.3-satelliittirungon ympärille.


title: Rod of Moses

text: Rod of Moses oli hämeenlinnalainen kristillinen rock -yhtye. Bändi vaikutti 1990-luvun puolesta välistä 2000-luvun alkuun.


title: Rod of Moses

text: Rod of Moseksen alkumuoto syntyi juhannusjuhlilla Keski-Suomessa 1990-luvun puolessa välissä laulaja Rände Rännälin, basisti Sami Korhosen ja rumpali Jerry Patomeren kohdatessa yhteisen tutun kautta. He perustivat yhtyeen nimeltä Underground Cover, joka kokeili parin kitaristin kanssa ja heittivät yhden keikan.


title: Rod of Moses

text: Myöhemmin remmiin tuli kitaristi Tomi Meriläinen ja koskettimiin Antti Heinonen. Tässä vaiheessa yhtyeen nimi vaihtui Rod of Mosekseksi. Nimi syntyi, kun Sami näki Akslepioksen sauva -symbolin ambulanssilelussa. Jouluna 1995 äänitettiin ensimmäinen demo. Tässä vaiheessa alkoi iso pyörä pyörimään ja keikkamäärät alkoivat nousemaan. Loppuvuodesta 1996 synaan tuli Veli-Matti Suoperä ja näin ROMin klassinen kokoonpano oli kasassa.


title: Rod of Moses

text: 1997 bändi voitti SM-Gospel-tittelin. Samana vuonna ilmestyi "Rod of Moses" -debyyttialbumi, jonka tuotti Anssi Kela.


title: Rod of Moses

text:
ROM nautti suosiota erityisesti nuorison parissa luovilla esiintymisillä ja ja tunki itsensä röyhkeästi
myös sinne minne muut gospelin nimeä kantaneet bändit eivät
olleet menneet ja pääsikin esiintymään Jyrki-ohjelmaan.


title: Rod of Moses

text: Vuonna 1999 yhtye siirtyi funk-, groove- ja soul-vaikutteisesta rockista suoraviivaisempaan, brittihenkiseen rockiin "Dallas"-albumillaan. Tuottajana hääri jälleen Anssi Kela.


title: Rod of Moses

text: 2000-luvulla Rod of Moseksen toiminta hiipui. Vellu Suoperä ryhtyi luomaan suosittua ylistysmusiikkia. Rände julkaisi kolme soololevyä. Sami Korhonen jatkoi basistin hommia Bass'n Helenissä, sittemmin rock-yhtye Aeroflopissa ja Delay Treessissä.


title: Rod of Moses

text: Rod of Moses veti reunion-keikan Kouvolan Vappugospelissa 2006.


title: Hymenochaetaceae

text: Hymenochaetaceae on sieniheimo, joka sisältää kääpiä ja kääpämäisiä sieniä. Heimo kuuluu Polyporales-kääpälahkosta erotettuun Hymenochaetales-lahkoon. Siihen kuuluvia sukuja ovat muun muassa kangaskäävät ("Coltricia"), kätkökäävät ("Inonotopsis"), lepänkäävät ("Inonotus"), huopakäävät ("Onnia" eli "Pelloporus"), arinakäävät (Phellinus) ja kynsikäävät ("Trichaptum").


title: Kynsikäävät

text: Kynsikäävät ("Trichaptum") on sienisuku, johon kuuluu valkolahoa aiheuttavia pienikokoisia ryhmittäin esiintviä lakillisia kääpiä, joiden itiöemät ovat ohuita ja kerroksittaisia. Suomesta tunnetaan neljä lajia, joista yleisin on kuusenkynsikääpä ("T. abietinum"). Muut ovat koivunkynsikääpä ("T. biforme"), männynkynsikääpä ("T. fuscoviolaceum") ja lapinkynsikääpä ("T. laricinum").


title: Naissound

text:
NaisSound -kuoro on syksyllä 2012 perustettu, korsolainen naiskuoro. Kuorossa laulaa tällä hetkellä noin 50 laulajaa. Kuoron päätavoitteena
on tuottaa monipuolisesti viihdyttävää, soinniltaan yhtenäistä ja raikasta kuoromusiikkia, niin uuden kuin myös perinteisemmänkin naiskuoro- ja viihdemusiikin saralta.
Kuoro on konsertoinut mm. Camilla Nylundin, Waltteri Torikan, Ursula Hynnisen, Lauri Mikkolan ja Matti Eskon kanssa. Kuoron johtajana toimi vuoden 2017 syksyyn kuoron
perustajajäsen Riikka Salminen, jolloin puikkohin astui kapellimestari Kaapo Ijas.


title: Lahta-keskus

text: Lahta-keskus (, "Lahta Tsentr") on Pietarissa Venäjällä rakenteilla oleva toimistorakennus ja monitoimitalo, jonka ydin on Gazprom-ryhmän pääkonttori. Rakennuskokonaisuuteen kuuluu 462 metriä korkea pilvenpiirtäjä ja monitoimikeskus. Rakennusten kokonaispinta-ala on 400 000 m². Valmistuttuaan vuonna 2018 pilvenpiirtäjä on Euroopan korkein rakennus.Vihreiden ratkaisujen ansiosta energiansäästöä on syntynyt jopa 40 prosenttia. Vuoden 2015 kesäkuussa Lahta-keskuksen suunnitteluvaiheessa hanke sai ”LEED for Core & Shell” kultatodistuksen keskuksen ympäristötehokkuudesta. Asiantuntijoiden mukaan Lahta-keskuksen vihreiden teknologioiden takaisinmaksuaika on noin 20 vuotta.


title: Ranskan 1. panssaridivisioona (1940)

text: 1. panssaridivisioona () oli Ranskan maavoimien panssariyhtymä toisessa maailmansodassa vuonna 1940.


title: Ranskan 1. panssaridivisioona (1940)

text: Yhtymä perustettiin 16. tammikuuta 1940 Châlonsin varuskunnassa. Siihen kuului kaksi pataljoonaa Renault Char B1 ja kaksi pataljoonaa Hotchkiss H-39. Näiden lisäksi divisioonaan kuului motorisoitu jalkaväkipataljoona, traktorivetoinen kenttätykistörykmentti, patteri 47 millimetrin panssarintorjuntakanuunoita jne.


title: Ranskan 1. panssaridivisioona (1940)

text: Divisioona pidettiin reservissä, jotta Dylen linjalle siirtyneitä joukkoja voitaisiin tarvittaessa tukea. Se siirrettiin 11. toukokuuta alkaen erityisten tankkien kuljettamiseen suunniteltujen lavettien avulla Belgiaan Charleroin koillispuolelle Dylen-linjalle, jonne vaunut saapuivat seuravana päivänä. Kuljetusten aikana vaunut, niiden tarvitsema polttoaine ja ammukset joutuivat erilleen. Divisioona liitettiin 14. toukokuuta osaksi Ranskan 9. armeijaa, joka vastasi Dinantin puolustuksesta. Pakolaisvirrat olivat tällöin jo ruuhkauttaneet alueen tiestön ja divisioonan joukkojen siirtyminen uusiin asemiin osoittautui vaikeaksi. Etujoukko saapui Dinantiin vasta seuraavana päivänä. Se kohtasi Saksan XV armeijakuntaan kuuluneet 5. ja 7. panssaridivisioonan d’Ermetonin, Flavionin ja Florennesin rajaamalla alueella iltapäivällä vielä samana päivänä yllättäen ranskalaisjoukot niiden tankatessa panssarivaunujaan. Ranskalaisvaunut eivät siten kyenneet liikkumaan, vaan niistä tuli tuliasemia. Taistelun päätyttyä divisioonaan kuului alle 50 vaunua alkuperäisestä 158:sta.


title: Ranskan 1. panssaridivisioona (1940)

text: Vaunujen määrä laski vetäytymisen aikana kahteenkymmeneen vaunujen rikkoutuessa yöllisen marssin aikana ja miehistöjen hylättyä vaununsa. Seuraavana päivänä Erwin Rommelin johtamat saksalaiset tuhosivat divisioonan loput vaunut kahakassa Avesnesissa.


title: Ranskan 1. panssaridivisioona (1940)

text: Ranskan antauduttua divisioona lakkautettiin virallisesti 22. kesäkuuta 1940.Divisioonan komentajina olivat:


title: Ranskan 2. panssaridivisioona (1940)

text: 2. panssaridivisioona () oli Ranskan maavoimien panssariyhtymä toisessa maailmansodassa vuonna 1940.


title: Ranskan 2. panssaridivisioona (1940)

text: Yhtymä perustettiin 15. tammikuuta 1940 Châlonsin varuskunnassa komentajanaan kenraali Bruché. Sen kalustona oli Renault Char B1 ja Hotchkiss H-39 panssarivaunuja.


title: Ranskan 2. panssaridivisioona (1940)

text: Ranskan antauduttua divisioona lakkautettiin 22. kesäkuuta 1940.


title: Ranskan 2. panssaridivisioona (1940)

text: Divisioonaan kuuluivat:


title: Ranskan 3. panssaridivisioona (1940)

text: 3. panssaridivisioona () oli Ranskan maavoimien panssariyhtymä toisessa maailmansodassa vuonna 1940.


title: Ranskan 3. panssaridivisioona (1940)

text: Yhtymä perustettiin 20. maaliskuuta 1940 Chatoussa. Siihen kuului perustettaessa puoliprikaati Renault Char B1 ja puoliprikaati Hotchkiss H-39 panssarivaunuja. Näiden lisäksi siihen kuului motorisoitu jalkaväkipataljoona, tykistörykmentti sekä kuljetus- ja huoltokomppania.


title: Ranskan 3. panssaridivisioona (1940)

text: Ranskan XXI armeijakunnan komentaja kenraali Flavigny antoi määräyksen tuhota saksalaisten sillanpää Sedanissa. Tehtävään määrättiin 3. panssaridivisioona, 5. kevyt mekanisoitu divisioona ja 3. motorisoitu jalkaväkidivisioona. Käskyjen toteuttamiseen liittyvät viiveet ja heikot viestiyhteydet estivät koordinoidun hyökkäyksen. Lisäksi armeijakunnan komentaja muutti käskynsä puolustukseen ryhmittymiseksi hieman ennen käskettyä hyökkäyshetkeä. Panssaridivisioonan joukot muuttuivat 14.-15. toukokuuta jalkaväen tukiryhmäksi eikä se kyennyt hyödyntämään liikkuvuuttaan ja tulivoimaansa. Hyökkäävät saksalaiset tuhosivat divisioonan vaunun kerrallaan.


title: Ranskan 3. panssaridivisioona (1940)

text: Ranskan antauduttua divisioona lakkautettiin virallisesti 22. kesäkuuta 1940.


title: Immo Tuominen

text: Immo Tuominen (24. maaliskuuta 1934 Rauma – 19. syyskuuta 1985) oli suomalainen taidemaalari.


title: Immo Tuominen

text: Tuominen opiskeli Suomen Taideakatemian koulussa vuosina 1959–1960. Hänen teoksiaan oli ensimmäistä kertaa esillä Raumalla vuonna 1959. Tuominen on pitänyt yksityisnäyttelyitä mm. Helsingissä, Raumalla, Turussa ja Porissa. Hänen teoksiaan on mm. Rauman ja Porin kaupunkien taidekokoelmissa ja Kankaanpään kaupunginmuseon kokoelmissa. Tuominen kuvasi teoksissaan luontoa ja vuoden kiertoa. Hän oli kokenut luonnon läheisesti jo lapsuudessa asuessaan perheensä kanssa Rauman saaristossa Katavistossa. Tuominen käytti taiteessaan voimakkaita värejä, joiden kirkkaus kommentoi puhtaan luonnon puolesta.


title: Fosfopanteteiini

text: Fosfopanteteiini (CHPSNO) on orgaaninen yhdiste. Yhdiste on tärkeä koentsyymi muun muassa rasvahappojen ja polyketidien biosynteesissä. Fosfopanteteiini on osa koentsyymi-A:n rakennetta ja esiintyy välituotteena niin koentsyymi-A:n biosynteesissä kuin hajotuksessakin.


title: Fosfopanteteiini

text: Fosfopanteteiinia muodostuu koentsyymi-A:sta alkalisen fosfataasin katalysoimana. Lisäksi tässä hydrolyysireaktiossa muodostuu adenosiini-3′5′-difosfaattia. Fosfopanteteiinin fosfaattiryhmä hydrolysoidaan entsymaattisesti, jolloin muodostuu panteteiinia. Koentsyymi-A:n biosynteesissä fosfopanteteiinia muodostuu fosfopantotenoyylikysteiinistä entsyymin nimeltä fosfopantotenoyylikysteiinidekarboksylaasin katalysoimana. Tämä reaktio tapahtuu solujen sytosolissa ja fosfopanteteiini kuljetetaan solujen mitokondrioihin. Mitokondrioissa fosfopanteteiini ja ATP muodostavat defosfokoentsyymi-A:ta fosfopanteteiiniadenyylitransferaasin katalysoimana.


title: Fosfopanteteiini

text: Fosfopanteteiini on prosteettinen ryhmä asyylikantajaproteiineissa. Tämä proteiini on osa useita entsyymikomplekseja esimerkiksi rasvahapposyntaasia, polyketidisyntaaseja, gramisidiini-S-syntaasia sekä ei-ribosomaalisia peptidisyntaaseja. Näissä entsyymikomplekseissa karboksyylihappopohjainen susbtraatti on sitoutuneena fosfopanteteiinin tioliryhmään. Fosfopanteteiinin tehtävä on aktivoida näiden karboksyylihappojen karboksyyliryhmiä tekemällä niistä reaktiivisemman tioesterin.


title: Ninurta-apal-Ekur

text: Ninurta-apal-Ekur, MAŠ-A-"é-kur", toimi Assyrian kuninkaana nykyisen tulkinnan mukaan vuosina 1192–1180 eaa. tai 1183-1180 eaa. Hänen hallituskautensa on hyvin merkittävä antiikin historian kronologian kannalta, sillä hänen on todettu hallinneen samaan aikaan Babylonian kuninkaan Meli-Shipak II:n kanssa


title: Aarne Elomaa

text: Aarne Elomaa (s. 18. elokuuta 1926 Pori – 11. joulukuuta 2008) oli porilainen taidemaalari.


title: Aarne Elomaa

text: Hän debytoi Porissa 1948 ja esiintyi yksityis- ja yhteisnäyttelyissä mm. Voipaalan kesänäyttelyssä 1977, Porin taidemuseon avausnäyttelyssä 1979, Seinäjoen Taidehallissa 1984 ja 1990, Vaasan Taidehallissa 1984 ja Oulun taidemuseossa 1989. Elomaa on tehnyt opintomatkoja Ranskaan, Saksaan, Belgiaan, Hollaantiin ja Italiaan. Hänen teoksiaan on mm. Valtion sekä Porin, Rauman, Kankaapään ja Harjavallan kaupunkien kokoelmissa.


title: Pasi Laine

text: Pasi Laine (s. 1963) on suomalainen yritysjohtaja. Hän on toiminut Valmet Oyj:n toimitusjohtajana vuodesta 2013.


title: Pasi Laine

text: Pasi Laine opiskeli sähkötekniikkaa Teknillisessä korkeakoulussa ja valmistui sieltä diplomi-insinööriksi vuonna 1988. Valmistumisen jälkeen hän on luonut pitkän uran suomalaisissa teollisuusyrityksissä. Vuosina 1988–1996 hän toimi eri tehtävissä Valmet Automotivella. Hän työskenteli Suomessa ja ulkomailla (Kanada, Saksa ja Iso-Britannia). Välillä hän oli 1996–1998 Elsag Bailey Hartmann & Braun Oy:n toimitusjohtajana. Sen jälkeen hän siirtyi Metso-konsernin palvelukseen.


title: Pasi Laine

text: Metsolla Laine on toiminut erilaisissa hallintotehtävissä. Hän toimi aluksi (1998–2002) "Prosessi- ja Energia" -liiketoimintayksiköstä () vastaavana johtajana. Sitten hänet nimitettiin vuosiksi 2002–2003 Metson automaatioliiketoimintasegmentin (Metso Automation) paperi- ja selluteollisuuden automaatiojärjestelmien () liiketoimintalinjan vastaavaksi johtajaksi. Hän jatkoi Metso Automationissa Field Systems-yksikön johtajana 2003–2006.


title: Pasi Laine

text: Metson johtoryhmään Laine nimitettiin vuonna 2006, kun hänet nimitettiin Metso Automationin toimitusjohtajaksi. Hän toimi siinä tehtävässä vuoteen 2011 asti. Sen ohella hän johti Metson "Energia- ja ympäristöteknologia" -liiketoimintasegmenttiä 2008–2011. Sitten hän oli vuonna 2011 lyhyen aikaa "Paperi- ja kuituteknologia" -nimisen segmentin johtajana. Joulukuusta 2011 joulukuuhun 2013 Laine oli "Massa, paperi ja voimantuotanto" -segmentin vastaava johtaja. Hän oli samalla (2011–2013) Metso Oyj:n varatoimitusjohtaja ja toimitusjohtajan sijainen tämän ollessa estynyt hoitamasta tehtäviään.


title: Pasi Laine

text: Kesällä 2013 Metso Oyj:n liiketoimintarakenne uudelleenorganisoitiin. Yhtiö jaettiin kahtia erillisiksi yhtiöiksi (Metso Oyj ja Valmet Oyj). Pasi Laine nimitettiin Valmetin toimitusjohtajaksi kesäkuussa 2013 ja hän aloitti tehtävässä joulukuussa 2013. Laineen johdolla Valmet listattiin Helsingin pörssiin tammikuussa 2014.


title: Ranskan 4. panssaridivisioona (1940)

text: 4. panssaridivisioona () oli Ranskan maavoimien panssariyhtymä toisessa maailmansodassa vuonna 1940.


title: Ranskan 4. panssaridivisioona (1940)

text: Yhtymä perustettiin 10. maaliskuuta 1940 Chatoussa. Sen kalustona oli Renault Char B1 ja Hotchkiss H-39 panssarivaunuja.


title: Ranskan 4. panssaridivisioona (1940)

text: Divisioona aloitti hyökkäyksen 17. toukokuuta Montcornetin taistelussa, jossa se menestyksekkäästi työnsi saksalaisten ryhmitystä taaksepäin. Se joutui kuitenkin vetäytymään lähtöasemiinsa tuen ja ilmasuojan puutteen vuoksi. Tämän jälkeen divisioona siirtyi Abbevillen eteläpuolelle hyökätäkseen saksalaisten Aisne-joen taakse perustamia sillanpäitä vastaan. Divisioona osallistui Abbevillen taisteluun 28.-29. toukokuuta tavoitteenaan murtautua Dunkirkia piirittävien saksalaisjoukkojen rintaman läpi liittoutuneiden joukkojen luokse.


title: Ranskan 4. panssaridivisioona (1940)

text: Brittiläinen 51. Ylämaan divisioona vapautti 1. kesäkuuta panssaridivisioonan, joka ryhmittyi uudelleen Marseille-en-Beauvaisisin alueelle liittyen panssariosastoon, joka koottiin kenraali Charles Delestraintin alaisuuteen. De Gaulle vapautettiin 6. kesäkuuta tehtävästä, jotta hän kykenisi siirtymään sotaministeriksi. Divisioonan komentajaksi tuli eversti Chaudesolle, joka luovutti komentajuuden seuraavana päivänä kenraali Pierre Jules de la Fontille.


title: Ranskan 4. panssaridivisioona (1940)

text: Divisioona liitettiin 10. kesäkuuta Pariisin armeijaan ja 12. kesäkuuta X armeijakuntaan. Sen jälkeen se osallistui viivytystaisteluihin joukkojen vetäytyessä Loire joelle 12.-19. kesäkuuta. Tulitauko astui voimaan 26. kesäkuuta.Divisioonan komentajina olivat:


title: Mihail Paškin

text: Mihail "Misja" Andrejevitš Paškin (, s. 22. huhtikuuta 1980, Krasnojarsk, Neuvostoliitto) on venäläinen hyökkääjänä pelannut jääpalloilija, joka edusti nuoruudessaan Venäjän poikien maajoukkuetta ja myöhemmin Kazakstanin jääpallomaajoukkuetta. Misja Paškinin seuroja ovat olleet Ruotsissa mm. IFK Vänersborg, Gripen-Trollhättan ja Hammarby IF sekä Venäjällä Zorki Krasnogorsk, Jenisei Krasnojarsk ja Volga Uljanovsk.


title: Mihail Paškin

text: Mihailin isä Andrei Paškin on Neuvostoliitossa ja vuodesta 1988 Ruotsissa pelannut Neuvostoliiton jääpallomaajoukkuetta edustanut jääpalloilija. Andrei Paškin oli ensimmäinen Neuvostoliitosta Ruotsiin tullut jääpalloilija. Neuvostoliiton mallin mukaan koko perhe ei saanut muuttolupaa. Niinpä poika-Misja joutui jäävät Neuvostoliittoon isovanhempien hoiviin Krasnojarskiin. Muu perhe muutti Vänersborgiin. Vasta vuoden kuluttua syksyllä 1989 Misjakin pääsi vanhempiensa luo Ruotsiin. Tilanne Neuvostoliitossa oli muuttumassa vapaammaksi, ja vanhoista keinoista rajata ihmisten muuttoa luovuttiin.


title: Mihail Paškin

text: Asuinpaikaksi Paškineilla vakiintui Trollhättan, mutta seurat vaihtelivat eli Gripen Trollhättan BK ja kaupungin kakkosjääpalloseura Slussen BK, naapurikaupungin IFK Vänersborg ja Katrineholm SK. Keväällä 2006 Misja Paškin teki sopimuksen sen hetken Ruotsin ykkösseuran Edsbyns IF:n kanssa. Tuskin kausi syksyllä 2006 oli alkanut, kun ilmoitettiin Misja Paškinin siirtymisestä vuokralla Zorki Krasnogorskin riveihin.


title: Mihail Paškin

text: Seuraavina vuosina ura jatkui melkeinpä kausikohtaisilla seurasiirroilla eli Zorki-kauden jälkeen syksyllä 2007 takaisin Ruotsiin ja Gripen-Trollhättanin riveihin, sen jälkeen syksyllä 2008 kaudeksi jälleen Zorkin riveihin ja syksyllä 2009 Ruotsiin IFK Vänersborgin riveihin. Vajaan kahden Vänersborg-kauden jälkeen tammikuussa 2011 Misja Paškin siirtyi syntymäseudulleen Krasnojarskiin huippuseura Jenisein riveihin. Keväällä 2012 oli vuorossa jälleen paluu Ruotsiin ja nyt Tukholmaan Hammarby IF:n riveihin. Matka vei vielä kerran Venäjälle ja tällä kertaa Uljanovskiin Volgan riveihin.


title: Mihail Paškin

text: Toinen Hammarby-jakso alkoi keväälä 2015, kun hän palasi Venäjältä Uljanovskin Volgasta. Mihail Paškin päätti keväällä 2016, että Hammyrby IF oli hänen viimeinen aktiiviuran seuransa. Syynä uran lopettamiseen olivat selkävaivat. Misja jatkoi sen jälkeen Hammarbyn päävalmentajana toimineen isänsä Andrein apuvalmentajana.


title: Mihail Paškin

text: Seurajoukkueissa


title: Mihail Paškin

text: Maajoukkueessa


title: Mihail Paškin

text: Henkilökohtaisesti.


title: Sinikka Räike

text: Sinikka Räike (17. huhtikuuta 1925 Parkano – 26. huhtikuuta 2009) oli suomalainen kuvanveistäjä ja taidemaalari.


title: Sinikka Räike

text: Sinikka Räike valmistui taideteollisuusopistosta vuonna 1957, lisäksi hän opiskeli Kankaanpään taidekoulussa vuosina 1966–1968. Räike debytoi vuonna 1958 Porin taiteilijaseuran 10-vuotisjuhlanäyttelyssä. Hän esiintyi uransa aikana useissa yksityisnäyttelyissä mm. Wäinö Aaltosen museossa, Rauman taidemuseossa, Satakunnan museossa, Oulun taidemuseossa ja Porin taidemuseossa. Hän osallistui Ryhmä 100:n näyttelyihin vuosien 1965–1973 välillä. Räike osallistui lukuisiin yhteisnäyttelyihin vuosina 1958–1985 ja hänen teoksiaan on mm. Keski-Suomen museon Rauman taidemuseon sekä Porin, Huittisten, Kankaanpään, Kotkan, Oulun ja Turun kaupunkien kokoelmissa. Räikkeen puoliso oli kuvanveistäjä Kauko Räike.


title: Sievitalo

text: Sievitalo Oy on rakennusalan yritys, joka valmistaa muuttovalmiita taloja ja talopaketteja. Sievitalo suunnittelee ja rakentaa omakotitaloja, vapaa-ajan asuntoja sekä täyden palvelun asunto-osakeyhtiöitä. Sievitalo on perustettu Sievissä ja sen pääkonttori sijaitsee Kokkolassa. Yrityksellä on Sievin ja Kokkolan lisäksi toimipisteet Vantaalla, Tampereella, Turussa, Vaasassa ja Kuopiossa.


title: Sievitalo

text: Sievitalolla on noin 60 työntekijää ja yrityksen viime vuosina vahvasti kasvanut liikevaihto on yli 27 miljoonaa euroa. Sievitalo on saanut Kauppalehden Menestyjä-yritys -sertifikaatin.


title: Sievitalo

text: Sievitalolla on useita, erilaisiin tarpeisiin ja erilaisille perheille soveltuvia talomallivaihtoehtoja. Sievitalon voi suunnitella myös itse Sievitalon Oma malli -palvelun avulla. Sievitalon yhteistyökumppaneiden kautta voi toteuttaa samalla myös esimerkiksi talon sisustus- ja keittiöratkaisut. Sievitalot rakennetaan perinteisesti paikan päällä pitkästä puutavarasta.


title: Sievitalo

text: Sievitalo on rakentanut ja suunnitellut satojen asuntojen lisäksi asuinalueita. Sievitalo kehittää ja toteuttaa myös Täydenpalvelun asumiseen perustuvia asunto-osakeyhtiöitä eri puolille Suomea. Täydenpalvelun asunnoissa yhtiövastikkeeseen kuuluvat esimerkiksi pihanhoito, turvapalvelut ja talotekniikka.


title: TCL Corporation

text: TCL Corporation () on kiinalainen monikansallinen elektroniikkayhtiö. Se valmistaa televisioita, puhelimia, jääkaappeja, pesukoneita ja ilmastointikoneita. Vuonna 2010 TCL oli maailman 25. suurin kulutuselektroniikan valmistaja. Vuonna 2013 yhtiö oli markkinaosuuksilla mitattuna maailman kolmanneksi suurin televisiovastaanottimien valmistaja.


title: TCL Corporation

text: TCL kehittää ja valmistaa BlackBerryn ja Alcatelin brändien alla myytäviä älypuhelimia. Joillakin markkina-alueilla se myy puhelimia myös omalla nimellään.


title: Ranskan 3. panssaridivisioona

text: Ranskan 3. panssaridivisioona () oli Ranskan maavoimien panssariyhtymä. Se kunnioittaa vuonna 1943 perustetun ja 1946 lakkautetun 3. algerialaisen jalkaväkidivisioonan perinteitä.


title: Ranskan 3. panssaridivisioona

text: Divisioona perustettiin 1951 ja lakkautettiin 1991. Vuonna 1999 perustettu 3. mekanisoitu prikaati, josta muodostettiin 3. kevyt panssariprikaati, jatkaa divisioonan perinteitä. Divisioona muodostettiin uudelleen kesäkuussa 2016 Ranskan asevoimien uudelleen organisoinnin yhteydessä.


title: Ranskan 3. panssaridivisioona

text: Vuonna 1951 3. divisioona muodostettiin Ranskan Saksaan sijoitettuihin joukkoihin. Yhtymään kuului lähes 15 000 miestä ja sen valvonnassa oli Saksan länsi osat. Divisioonaan kuului kolme prikaatia:


title: Ranskan 3. panssaridivisioona

text: Vuonna 1978 divisioona nimettiin 3. panssaridivisioonaksi, jolloin sen kokoonpanoon kuului kolme jalkaväki-, kaksi panssari-, kaksi tykistö-, pioneeri- ja esikunta- ja huoltorykmentti. FFA:n organisaatiomuutoksen aikana divisioona lakkautettiin 1991 ja se korvattiin 3. mekanisoidulla prikaatilla, joka nimettiin 2014 3. kevyeksi panssariprikaatiksi.


title: Ranskan 3. panssaridivisioona

text: 3. divisioona muodostettiin uudelleen 20. kesäkuuta 2016. Siihen kuuluu kolme prikaatia ja sen esikunta on Marseillessa.Divisioona on osa maavoimia (). Perustettaessa siihen kuului kaikkiaan 25 rykmenttiä, neljä esikuntaa ja yksi sotakoulu. Sen vahvuus oli 25 000 henkeä ja noin 4 000 reserviläistä. Divisioonaan kuuluu:


title: Makuuhuoneen ikkuna

text: Makuuhuoneen ikkuna () on vuonna 1987 ensi-iltansa saanut Curtis Hansonin ohjaama ja käsikirjoittama yhdysvaltalainen psykologinen jännityselokuva, jonka pääosissa ovat Steve Guttenberg, Elizabeth McGovern ja Isabelle Huppert. Elokuva perustuu Anne Holdenin romaaniin "The Witnesses" vuodelta 1971. Elokuvan tuottajina olivat Martha De Laurentiis ja Robert Towne.


title: Makuuhuoneen ikkuna

text:
Terry Lambertilla on suhde pomonsa vaimon Sylvia Wentworthin kanssa. Eräänä iltana firman juhlien jälkeen Terryn luona ollessaan Sylvia kuulee huutoa makuuhuoneen ikkunan alta ja näkee miehen käyvän väkivaltaiseksi naista kohtaan. Ennen kuin Terry ehtii ikkunan luo, on tekijä ehtinyt jo lähteä. Terry ja Sylvia ovat kummatkin samaa mieltä siitä, että tapahtuneesta tulisi ilmoittaa poliisille. Matkassa on vain yksi mutta: Sylvian tehdessä ilmoituksen hänen miehensä saisi tietää suhteesta. Terry tarjoutuu menemään poliisien puheille Sylvian puolesta. Aluksi kaikki sujuu hyvin, mutta sitten Terryn todistuksessa ilmenee epäselvyyksiä ja pian hän onkin itse pääepäilty. Pian paljastuu sarja raiskauksia ja murhia, joiden tekotavoissa on yhtäläisyyksiä. Terry lähtee oikeuteen todistamaan suojellakseen Sylvian henkilöllisyyttä. Syytetyn puolustus kuitenkin murtaa todistuksen ja syyllinen pääsee vapaalle jalalle. Todistaja ja päällekarkauksen uhri tutustuvat ja lavastavat tilanteen ansaksi murhaajalle.
"Makuuhuoneen ikkunan" kuvaukset alkoivat Baltimoressa Marylandin osavaltiossa 21. huhtikuuta 1986. Baltimoren lisäksi elokuvaa kuvattiin Wilmingtonissa ja Winston-Salemissa Pohjois-Carolinan osavaltiossa. Elokuvan tuotantoyhtiönä oli De Laurentiis Entertainment Group.


title: Makuuhuoneen ikkuna

text: "Makuuhuoneen ikkuna" sai ensi-iltansa Yhdysvalloissa 16. tammikuuta 1987. Elokuvan teatterilevittäjänä Yhdysvalloissa oli tuotantoyhtiönäkin toiminut De Laurentiis Entertainment Group. Elokuva tuotti Yhdysvalloissa avausviikonloppunaan 2 919 657 dollaria 930 elokuvateatterissa ja teatterikierroksensa aikana yhteensä 12 640 385 dollaria yhteensä 934 elokuvateatterissa. Suomessa "Makuuhuoneen ikkuna" sai teatteriensi-iltansa 31. heinäkuuta 1987. Finnkino oli elokuvan teatterilevittäjänä Suomessa. Elokuva oli Suomessa 41. katsotuin elokuva 38 996 hengen katsojamäärällään vuonna 1987.


title: Makuuhuoneen ikkuna

text: Rotten Tomatoes -sivuston mukaan 86% kriitikoista on antanut elokuvalle positiivisen arvosanan 6,0/10 keskiarvolla. Keräys perustuu 14 arviointiin. 1 381 käyttäjästä 49% on antanut elokuvalle positiivisen arvosanan 3,1/5 keskiarvolla. Internet Movie Databasen 3 473 käyttäjää on antanut elokuvalle keskiarvon 6,4/10.


title: Makuuhuoneen ikkuna

text: "Makuuhuoneen ikkuna" julkaistiin Yhdysvalloissa ensi kerran DVD:lle 31. tammikuuta 2000. Sandrew Metronome Distribution Finland Oy on julkaissut elokuvan Suomessa DVD:lle.


title: Pareiasaurit

text: Pareiasaurit (Pareiasauridae) on sukupuuttoon kuollut varhaisten anapsidisten matelijoiden heimo. Ne olivat suuria kasvinsyöjiä, jotka kukoistivat permikaudella. Pareiasaurien pituus vaihteli 60-300 senttimetrin välillä, ja jotkut saattavat ovat sattaneet tulla yli 600 kiloa painaviksi. Ne olivat vankkoja otuksia, lyhyillä hännillä, tukevilla raajoilla ja leveillä jaloilla. Pareiasaureja suojasivat osteodermeiksi kutsutut luulevyt, jotka levittyivät pitkin niiden ihoa. Niiden raskaat päitä koristivat useat reunukset ja kohoumat.


title: Pareiasaurit

text: Niiden lehdenmuotoiset hampaat, joissa oli useita huippuja, muistuttavat iguaanien, caseidien ja muiden kasveja syövien matelijoiden hampaita. Tämä hampaisto yhdessä leveän ruumiin kanssa, joka on saattanut sisältää laajan ruoansulatuskanavan, ovat todisteita kasvipohjaisesta ruokavaliosta.


title: Pareiasaurit

text: Jotkut paleontologit, kuten Michael Lee, väittävät, että pareiasaurit sisältävät nykyisten kilpikonnien suoran esi-isän. Pareiasaurien kalloilla on useita ominaisuuksia, jotka muistuttavat kilpikonnia, ja joidenkin lajien suojat muuntuivat osaksi luisiksi levyiksi, jotka olivat mahdollisesti esiasteita kilpikonnien selkäkilville. Jalil ja Janvier, totesivat myös laajassa pareiasaurien suhteiden tutkimuksessa että kilpikonnat ovat lähisukulaisia "kääpiö" pareiasaureille, kuten "Pumiliopareialle". Kilpikonnien tarkat suhteet ovat kuitenkin vielä kiistanalaiset, ja pareiasaurien kilvet voivat olla homologisia kilpikonnien kuorien kanssa.


title: Pareiasaurit

text:
Alla on kladogrammi Jalil ja Janvier pohjalta (2005):
Toinen kladogrammi perustuu Tsuji "et al." (2013) tutkimukseen:


title: Wremja

text: Wremja oli virolainen alaluokkainen ja parodiamainen komediasarja, mitä esitettiin Kanal 2 -kanavalla vuosina 2001–2003. Vuonna 2007 sarjan parhaita kohtauksia näyettiin uudelleen nimellä "Sipelga 14" sarjanimikkeellä (sanaleikki ja parodianimi sarjasta "Õnne 13"). Wremja saavutti ison suosion. Joistain sarjan hahmoista nousi Virossa maan uudenajan eräs alakulttuuri "Rullnokk". Sarjan osittainen edeltäjä samalta tekijäryhmältä Ivar Viglan johdolla oli Vigla Show, missä oli joitain samoja hahmoja ja näyttelijöitä, jotka esiintyivät myös Wremjassa. Sarjan näyttelijöitä olivat Jan Uuspõld, Dan Põldroos, Rednar Annus, Meelis Adamson, Tõnu Tähe, Martin Padar ja Andres Rebane, ketkä näyttelivät useita rooleja. Näyttelijöiden kokoonpano vaihtui vaihtelevasti. Sarjassa oli myös paljon avustajanäyttelijöitä. Wremja oli osittain myös sketsisarja. Sarjan ovat tuottaneet Andrus Kivirähk ja Mart Juur. Vuonna 2004 ilmestyi kaksi sarjaan pohjautuvaa kirjaa samalta tekijäryhmältä. Sarjan teemat käsittelevät alhaista huumoria, seksiä, alkoholia, muita päihteitä, kommunismia ja sotaa.


title: Õnne 13

text: Õnne 13 (suom. Onnen katu 13) (tunnetaan myös Meie elu lood) (suom. Meidän elämän tarinat) on virolainen draama- ja komediasarja, mitä on esitetty ETV-kanavalla vuodesta 1993 alkaen. Sarjan ohjaaja on vaihtunut monta kertaa.Tapahtumakulku sijoituu Viron kuvitteelliseen ja fiktiiviseen kaupunkiin Mornaan (vaikka kuvaukset ovatkin Tallinnassa).


title: Õnne 13

text: Erään Õnne 13 -asuintalon asunnossa asuu iäkäs rouva Alma Saarepera (Helgi Sallo). Hänen puoliso Johannes (Kaljo Kiisk) kuoli sarjassa vuonna 2007 ja sen jälkeen Alma on jäänyt yksinäiseksi. Samana vuonna kuoli myös Johanneksen näyttelijäkin. Alman poika Allan Peterson (Raivo E. Tamm) ja Allanin vaimonsa Mare (Anne Veesaar) asuvat samassa asuintalossa alakerrassa.


title: Õnne 13

text: Sarjassa on esitelty Mornan kuvitteellisiä majotus- ja ravitsemusalapaikkoja.


title: Procolophonomorpha

text: Procolophonomorpha on primitiivisten matelijoiden lahko tai kladi, joka ilmestyi keskipermikaudella. Se on monipuolinen kokoelma, joka sisältää useita liskomaisia muotoja, sekä monipuolisia muotoja kuten pareiasaurit. Tärkeintä alaryhmää, nimeltä Procolophonia, on perinteisesti pidetty kilpikonnien esi-isänä, minkä vuoksi ne ovat myös mukana tässä ryhmässä. Lee 1995, 1996, 1997 ovat väittäneet, että kilpikonnat ovat kehittyneet pareiasaureista, mutta tätä ajatusta ei kannatettu yksimielisesti. Rieppel ja deBraga 1996 ja deBraga & Rieppel, 1997 ovat osoittaneet, että kilpikonnat kehittyivät sauropterygeistä.


title: Procolophonomorpha

text: Seuraava luokitus perustuu Jalil ja Janvierin vuonna 2005 julkaisemaan fylogeneettiseen analyysiin, jossa keskityttiin pareiasaureihin ja niiden sukulaisiin. Huomaa, että Testudinesin (kilpikonnien) tarkka sijainti on kiistanalainen.


title: Kalevi Maunula

text: Aarre Kalevi Juhani Maunula (17. toukokuuta 1926 Seinäjoki – 24. kesäkuuta 2014 Seinäjoki) oli suomalainen everstiluutnantti, joka toimi muun muassa Lapin jääkäripataljoonan komentajana.


title: Kalevi Maunula

text: Maunulan vanhemmat olivat opettaja Herman Maunula ja Anna Rajaniemi. Hänen ensimmäinen puolisonsa vuodesta 1951 oli Pirkko Tamminen (k. 1964) ja toinen vuodesta 1965 Thora Pietilä.


title: Kalevi Maunula

text: Maunula kävi 7/8 luokkaa Seinäjoen yhteislyseota ja suoritti Kadettikoulun 1948. Sotakorkeakoulun hän suoritti 1960. Hän toimi nuorempana upseerina Jääkäripataljoona 1:ssä vuodesta 1949, opetusupseerina Kadettikoulussa vuodesta 1951 ja komppanianpäällikkönä Pohjanmaan jääkäripataljoonassa 1956–1958. Pääesikunnan toimistoupseeri Maunula oli vuodesta 1960, Sotakorkeakoulun opetusupseeri vuodesta 1961 ja Pääesikunnan erityistehtävissä vuodesta 1967. Toimittuaan Porin prikaatissa pataljoonankomentajana ja esikuntapäällikkönä vuodesta 1969 Maunula siirtyi Lapin jääkäripataljoonan komentajaksi 1971. Vakinaisesta palveluksesta hän erosi 1974.


title: Kalevi Maunula

text: Maunula ylennettiin vänrikiksi 1947, luutnantiksi 1949, kapteeniksi 1955, majuriksi 1963 ja everstiluutnantiksi 1968.


title: TPA

text: TPA voi tarkoittaa seuraavia:


title: Laura Järnefelt

text: Laura Järnefelt (1904 Tuusula – 17. syyskuuta 1985) oli suomalainen kuvataiteilija.


title: Laura Järnefelt

text: Järnefelt opiskeli Suomen Taideyhdistyksen piirustuskoulussa 1923–1925, Helsingin yliopiston piirustussalissa 1924–1925. Académie Othon Frieszissa ja Académie Colarossissa Pariisissa 1926 sekä Accademia Inglesessa ja Lipinskyssa Roomassa 1928 ja 1932.


title: Laura Järnefelt

text: Järnefelt on tehnyt monumentaalimaalauksen "Maisema Kakkovuorelta" Pielaveden Säästöpankkiin ja lisäksi lukuisia muotokuvia, joita on muun muassa Helsingin yliopistossa, Järvenpään kaupungilla ja Teknillisessä korkeakoulussa (Aalto yliopisto).


title: VidCon

text: VidCon on vuosittain Kaliforniassa Yhdysvalloissa järjestettävä konferenssi internetvideoiden tekijöille, katsojille ja alan yrityksille. Se järjestettiin ensimmäisen kerran vuonna 2010 "vlogbrothers"-YouTube-kanavan tekijöiden John ja Hank Greenin johdolla. Vuonna 2016 osallistujia oli 25 500, ja 2017 tapahtuma järjestetään ensimmäisen kerran myös Yhdysvaltain ulkopuolella, kun se järjestetään Kalifornian lisäksi myös Alankomaiden Amsterdamissa ja Australian Melbournessa.


title: VidCon

text: Ensimmäinen VidCon pidettiin 9.-11. heinäkuuta vuonna 2010 Los Angelesissa Hyatt Regency Century Plaza -hotellissa. Tapahtuma myytiin loppuun etukäteen, ja kävijoitä oli yli 1 400. Tapahtumassa oli muun muassa yritysten ja videoiden tekijöiden pitämiä paneelikeskusteluja ja esitelmiä sekä internetvideoiden avulla tunnetuiksi nousseiden artistien konsertteja.


title: VidCon

text: Vuoden 2011 VidCon järjestettiin heinäkuun 28.-30. päivä Los Angelesin Hyatt Regency Century Plaza -hotellissa kuten edellisenä vuonnakin. Tapahtumaan osallistui 2 500 kävijää, ja se myytiin loppuun 60 päivää ennen tapahtuman alkua.


title: VidCon

text: Kolmas VidCon järjestettiin 28.-30. kesäkuuta Anaheimin kongressikeskuksessa, joka tarjosi enemmän tilaa kasvavalle tapahtumalle. Tapahtumassa oli 7 000 osallistujaa.


title: VidCon

text: Keväällä 2013 YouTube ryhtyi VidConin pääsponsoriksi kahdeksi vuodeksi. Vuoden 2013 VidCon järjestettiin 1.-3. elokuuta jälleen Anaheimin kongressikeskuksessa. Tapahtuma myytiin loppuun kuukausi etukäteen, ja osallistujia oli 12 000.


title: VidCon

text: VidCon2014 pidettiin 26.-28. kesäkuuta 2014 Anaheimin kongressikeskuksessa. Kävijoitä oli 18 000.


title: VidCon

text: Vuonna 2015 VidCon järjestettiin 23.-25. kesäkuuta ja ensimmäistä kertaa se täytti koko Anaheimin kongressikeskuksen. Tapahtumaan osallistui yli 300 YouTube-videoiden tekijää, ja ensimmäistä kertaa kävijöiden oli varattava aika kuukautta etukäteen tavatakseen haluamansa tekijän. Kävijöitä tapahtumassa oli 19 500.


title: VidCon

text: Seitsemäs VidCon järjestettiin kesäkuun 23.-25. päivä Anaheimin kongressikeskuksessa, ja kävijöita oli 25 500. Tapahtumassa oli kiristetyt turvatoimet laulaja Christina Grimmien ampumisen ja Orlandon yökerhoammuskelun vuoksi.


title: VidCon

text: Vuonna 2017 järjestetään kolme VidConia kolmessa maassa ja kolmessa eri maanosassa: 7.-9. huhtikuuta Amsterdamissa, kesäkuussa Anaheimissa ja 9.-10. syyskuuta Melbournessa. Amsterdamissa paikkana toimii RAI Exhibition and Convention Centre, Anaheimissa Anaheimin kongressikeskus ja Melbournessa Melbourne Convention and Exhibition Centre.


title: VidCon

text: Vuonna 2015 VidConiin alettiin myydä kolmenlaisia lippuja. Halvimmat "Community"-liput on suunnattu tapahtuman peruskävijöille, hieman kalliimmat "Creator"-liput videoiden tekijöille ja kalleimmat "Industry"-liput on tarkoitettu alan yritysten edustajille.


title: VidCon

text: VidConin osallistujamäärä on lähes kaksikymmenkertaistunut kuudessa vuodessa. Ensimmäisessa VidConissa 2010 oli 1 400 kävijää ja vuonna 2016 jo 25 500.


title: Esa Pietikäinen

text: Esa Olavi Pietikäinen (s. 8. huhtikuuta 1938 Kolari) on suomalainen everstiluutnantti, joka toimi Lapin jääkäripataljoonan komentajana.


title: Esa Pietikäinen

text: Pietikäisen vanhemmat olivat hovioikeuden auskultantti Olavi Pietikäinen ja Aino Pekkala. Hänen puolisonsa vuodesta 1959 on Ritva Kauppi.


title: Esa Pietikäinen

text: Pietikäinen tuli ylioppilaaksi Oulun lyseosta 1957 ja suoritti Kadettikoulun 1961. Sotakorkeakoulun hän suoritti 1973. Hän toimi kouluttajana Pohjan prikaatissa 1958–1959 ja 1961–1963 ja vielä komppanianpäällikkönä vuodesta 1966. Osastonjohtaja 1. erillisessä autokomppaniassa Pietikäinen oli vuodesta 1963 ja komppanianpäällikkö vuodesta 1967. YK:n suomalaisen pataljoonan komppanianpäällikkönä Pietikäinen toimi 1969 ja Pohjois-Suomen sotilasläänin esikunnassa toimistoupseerina 1969–1971, toimistopäällikkönä 1975–1977 ja vielä osastopäällikkönä vuodesta 1979. Pohjan prikaatin reservialiupseerikoulua Pietikäinen johti vuodesta 1978 ja Lapin jääkäripataljoonaa vuodesta 1983. Toimittuaan Jääkäriprikaatin esikuntapäällikkönä vuodesta 1984 Pietikäinen erosi vakinaisesta palveluksesta 1985.


title: Esa Pietikäinen

text: Pietikäinen ylennettiin vänrikiksi 1958, luutnantiksi 1961, yliluutnantiksi 1964, kapteeniksi 1967, majuriksi 1973 ja everstiluutnantiksi 1979.


title: Uusi lastensairaala

text: Uusi lastensairaala on Helsingin Meilahdessa sijaitseva lastensairaala. Sinne keskitetään lasten sairaalahoitoa useasta sairaalasta, erityisesti Lastenklinikalta, Lastenlinnasta, Silmä-korvasairaalasta ja Töölön sairaalasta. Lastenklinikan vieressä Stenbäckinkadulla sijaitseva sairaalarakennus valmistui toukokuussa 2018 ja avattiin asteettain syyskuun 2018 aikana. Siellä hoidetaan sairaita lapsia kaikkialta Suomesta. Uuden lastensairaalan 184,5 miljoonan euron rakennuskustannuksista 38,2 miljoonaa kerättiin yksityisin keräysvaroihin.


title: Uusi lastensairaala

text: Valmistunut sairaalarakennus on yksityisen Uuden lastensairaalan tukisäätiön omistama, ja sitä käyttää Helsingin ja Uudenmaan sairaanhoitopiiri (HUS). Sairaalassa on kellarikerroksen lisäksi kahdeksan kerrosta. Näistä jokainen on saanut oman nimen lähtien kellaritason Merestä ja ensimmäisen kerroksen Rannasta (pääaula- ja päivystyskerros), päätyen Avaruuteen (7. krs) ja Tähti-tasolle (8. krs). Rakennuksessa on 11 leikkaussalia, 18 tehohoito- ja 141 vuodeosastopaikkaa. Potilashuoneet ovat pääosaltaan yhden sairaansijan huoneita. Kaikissa on oma suihku, wc sekä tilaa lapsen huoltajien majoittumiselle.


title: Uusi lastensairaala

text: Rakennuksen bruttoala on 47 686 neliömetriä ja tilavuus 229 181 kuutiometriä. 175 miljoonan euron rakennuskustannuksella laskennalliseksi neliöhinnaksi muodostui 3 670 €/m². Toisen lähteen mukaan toteutuneet rakentamiskustannukset olivat alle 168 miljoonaa euroa. Hankkeeseen sisältyi 15 miljoonan euron sairaalalaitteet. Rakentamiseen kului 700 henkilötyövuotta. Helsingin Lastenklinikan 1940-luvulla rakennetut tilat eivät vastanneet enää HUS:n tarpeita sen vuonna 2011 julkaiseman selvityksen mukaan. Vanha Lastenklinikka oli liian pieni, tarkoitukseensa sopimaton ja kunnoltaan hyvin heikko. Tiloissa tehtiin jatkuvasti remontteja ja kärsittiin muun muassa sisäilmaongelmista. Selvityksen mukaan tarve uusille tiloille oli välitön.


title: Uusi lastensairaala

text: Vuonna 2012 joukko suomalaisia talouselämän ja kulttuurin vaikuttajia perustivat yhdistyksen, jonka tarkoitus oli vauhdittaa hitaasti etenevää uuden lastensairaalan rakentamispäätöstä yksityisin varoin ja lahjoituksin. Kesäkuussa 2012 Uusi lastensairaala 2017 -tukiyhdistyksen johtoon valittiin liikenne- ja viestintäministeri Anne Berner. Hän on toiminut myös hankkeen näkyvänä keulahahmona. Hankkeen säätiön valtuuskunnan johtoon valittiin presidentti Martti Ahtisaari.


title: Uusi lastensairaala

text: Uusi Lastensairaala 2017 -hankkeen tukiyhdistys aloitti varainhankinnan uuden valtakunnallisen lastensairaalan rakennuttamiseksi helmikuussa 2013. Tuolloin tavoitteena oli kerätä 30 miljoonaa euroa lahjoituksina yrityksiltä ja yksityisiltä henkilöiltä. Tämä varainhankintatavoite tuli täyteen 26. elokuuta 2014. Keräyksen päättyessä lahjoituksina oltiin kerätty yli 38,2 miljoonaa euroa.


title: Uusi lastensairaala

text: Sairaalan rakennustyöt alkoivat elokuussa 2014. Hankkeen rakennuttajakonsulttina toimii Haahtela-rakennuttaminen Oy ja pääurakoitsijana SRV. Sairaalan rakennus valmistui toukokuussa 2018. Lastensairaalan avajaisia vietettiin 6. syyskuuta 2018, ja rakennus otettiin käyttöön vaiheittain syyskuun 2018 aikana.